Όπως κάθε χρόνο, έτσι και φέτος έρχεται η πιο όμορφη και ζεστή γιορτή του έτους, τα Χριστούγεννα.\nΤα γκρίζα, τσιμεντένια κτίρια αρχίζουν να φωτίζονται με λογής λογής λαμπιόνια, οι εσωτερικοί χώροι διακοσμούνται με πλαστικά έλατα και τα συναφή, τα γιορτινά τραπεζομάντηλα βγαίνουν από την αποθήκη και όλοι περιμένουν με χαρά τις γιορτινές αυτές μέρες.\nΑν κανείς περπατήσει στους πολυσύχναστους δρόμους και δει γύρω του τις μέρες αυτές, βλέπει γεμάτα μαγαζιά, εστιατόρια, καφετέριες. Όλοι δείχνουν να βρίσκονται μέσα σε μια ζεστή ατμόσφαιρα χαρούμενοι και εύθυμοι, όμως εκτός από αυτά, υπάρχει η άλλη πλευρά των γιορτινών ημερών. Έξω απο τα παράθυρα και τις διακοσμημένες εισόδους των γεμάτων μαγαζιών υπάρχουν άνθρωποι που φαίνεται πως κανείς δεν θέλει να τους δώσει σημασία. Άνθρωποι που αποφεύγουν ακόμη και να τους κοιτούν, για να μην χαλαστούν από την παραμυθένια ατμόσφαιρα που θέλουν οι περισσότεροι να έχουν μέσα στα μυαλά τους. Δεν τους αδικώ, θέλουν να περάσουν καλά και να ξεφύγουν από τα προβλήματά τους, όλοι έχουν το δίκαιό τους κατά κάποιο τρόπο.\nΕίναι κρίμα όμως να υπάρχουν άνθρωποι άστεγοι, κουρελιασμένοι, νηστικοί και παγωμένοι, εγκαταλελειμμένοι και ξεχασμένοι από τους πάντες. Μπορεί κανείς να δεί εύκολα πως τους προσπερνούμε για να μπούμε στα μαγαζιά να περάσουμε καλά και για ακόμη μια φορά, να συνειδητοποιήσει ότι στον κόσμο αυτό κάτι δεν πάει καθόλου καλά. Και δεν πάει καλά, όχι γιατί ο κόσμος αυτός είναι ψεύτικος, αλλά γιατί οι άνθρωποι ξεχάσαμε να είμαστε άνθρωποι.\nΟι άστεγοι κρυώνουν διότι δεν έχουν σπίτι, άλλοι όμως κρυώνουν μέσα στο ζεστό τους σπίτι, διότι οι καρδιές τους έχουν παγώσει. Άσχετα αν το δείχνουν ή το κρύβουν πίσω από ένα χαμόγελο, όλοι οι άνθρωποι είναι λιγότερο ή περισσότερο δυστυχισμένοι. Δυστυχισμένοι που αναζητούν σιωπηλά λίγη ζεστασιά, λίγη αγάπη, την οποία όμως δεν βρίσκεται σχεδόν κανείς να τους προσφέρει. Με μια απλή σκέψη, μπορεί κανείς να αντιληφθεί πόσο μεγάλη αποστολή είναι το να προσφέρει κανείς αγάπη στον κόσμο αυτό στον οποίο ζούμε, ειδικά στην σημερινή απάνθρωπη και ανώμαλη εποχή.\nΚάτι τόσο απλό, που όμως καλά κρυμμένο πίσω απο θρησκείες, πολύπλοκα τυπικά και κανόνες δεν το αφήνουν να γίνει αντιληπτό από τους ανθρώπους στην πραγματική του μορφή. Ένα απλό ενδιαφέρον για τον συνάνθρωπο και η ψυχή ζωντανεύει, τότε είναι που νιώθει καποιος πραγματικά άνθρωπος και όχι ένα σάρκινο δίποδο ζώο. Τότε, στην προσφορά προς τον συνάνθρωπο αισθάνεται κανείς τη μεγαλύτερη χαρά και ευτυχία μέσα στον κόσμο αυτό. Δυστυχώς πολλοί έχουν (ξε)χάσει ακόμη και πως είναι να προσφέρεις, για κανέναν όμως δεν είναι αργά.\nΈρχονται και φέτος τα Χριστούγεννα και ο καθένας θα τα βιώσει όπως επιλέξει, με το δικό του προσωπικό τρόπο. Τα Χριστούγεννα πάντα έχουν να μας πούν κάτι, αρκεί κανείς να μπορεί να ακούσει τον ήχο του μηνύματος ο οποίος μεταφέρει τη διαρκή οδηγία του Χριστού που λέει στον καθένα μας προσωπικά «Δώσε χωρίς να σε ενδιαφέρει το αν θα πάρεις.» «Μοίρασε αγάπη, μοίρασε χαρά! Άσε λίγο τον εαυτό σου και δές τους γύρω σου!» Εκεί βασίζονται όλα, στην προσφορά, στην αγάπη.,Στο να προσφέρουμε, γι' αυτό αυτές οι μέρες είναι διαφορετικές, διότι έχουν συνδεθεί έστω και υποσυνείδητα στα μυαλά των ανθρώπων με το να προσφέρουν.\nΔεν είναι οι μέρες που είναι διαφορετικές, εμείς τις κάνουμε διαφορετικές. Αυτό είναι το μήνυμα που μας δίνει ο Χριστός μέσω της εορτής αυτής, ότι δεν είναι ανάγκη να είναι ημερολογιακά Χριστούγεννα για να είναι Χριστούγεννα. «Δεν είναι ανάγκη να είναι Χριστούγεννα για να προσφέρεις αγάπη!» Το μήνυμα είναι κάτι που δυστυχώς λίγοι έχουν καταλάβει: ότι κάθε μέρα μπορεί να είναι Χριστούγεννα, εξαρτάται απο εμάς, από τον τρόπο με τον οποίο αποφασίζουμε να ενεργούμε, να σκεφτόμαστε και γενικά να υπάρχουμε στον κόσμο αυτό. Ο Χριστός μπορεί να γεννιέται κάθε μέρα για κάποιον, αν εκείνος κρατά την ανάμνησή Του ζωντανή. «Να με θυμάστε» μας είπε, να θυμόμαστε το μήνυμά Tου: «Ήρθα να δώσω, δεν θέλω να μου δώσετε, δεν ζητώ να πάρω.» Αυτή η νοοτροπία του Χριστού είναι που λείπει από τους ανθρώπους.\nΑντίθετα, κυριαρχεί η νοοτροπία του άρχοντα και κατασκευαστή του κόσμου αυτού, του μισάνθρωπου Γιαχβέ, που λέει «Δώσε μόνο με την προϋπόθεση να πάρεις, οφθαλμός αντί οφθαλμού, εκμεταλλεύσου τους πάντες και πάτα επί πτωμάτων για να κυριαρχήσεις» κτλ. Όλες αυτές οι οδηγίες του Γιαχβέ, δηλαδή του Σατανά, βρίσκονται στην πεντάτευχο της λεγόμενης παλιάς διαθήκης και δυστυχώς κυριαρχούν ολόγυρά μας, μέσα στις καρδιές των περισσοτέρων ανθρώπων,έχοντάς τους μολύνει και η μόνη θεραπεία είναι να θυμηθούν τι πάει να πεί αγάπη, τι πάει να πεί προσφέρω άνευ ανταλάγματος, να θυμηθούν το Χριστό και τα λόγια Του.\nΗ νοοτροπία του Χριστού λέει : «Πρόσφερε χωρίς να ζητάς κάτι ως αντάλλαγμα» και «να αγαπάς εκείνους που σε μισούν» και μάλιστα το τελευταίο ο Χριστός δεν το είπε μόνο στα λόγια,το έκανε πράξη όταν Τον σταυρώνανε λέγοντας «Πατέρα συγχώρεσέ τους, δεν ξέρουν τι κάνουν». Ο Χριστός είπε πολύ απλά πράγματα και όποιος αυτά, τα έχει στο μυαλό του, όποιος αγωνίζεται και προσπαθεί να τα κάνει πράξη κάθε μέρα, όποιος Τον θυμάται, όποιος δεν ξεχνάει να Του μιλάει και να έχει επι-κοινωνία μαζί Του, όποιος θυμάται και τις ευχάριστες στιγμές του εδώ μέσα και το ότι ο κόσμος αυτός είναι ψεύτικος και ζητάει από τον Χριστό να του δώσει το δικό Του κόσμο, τότε μπορεί να έχει πραγματικά Χριστούγεννα κάθε μέρα. Αυτό το απλό μήνυμα δεν μπορεί να γίνει ακουστό στους περισσότερους, διότι ή αυξημένη ένταση του εγωισμού και του υπέρμετρου δεσίματός τους με τον κόσμο αυτό, δεν αφήνει την απαλή αυτή συχνότητα του μηνύματος του Χριστού να γίνει ακουστή και να ανοίξει τα μάτια της ψυχής τους. Για όλους όμως, με τρόπους που εμείς δεν μπορούμε καν να φανταστούμε, έχει ο Χριστός.\nΗ χαρά της προσφοράς δεν συγκρίνεται με οτιδήποτε στον κόσμο. Κι όμως όταν τα ημερολογιακά Χριστούγεννα τελειώνουν, είναι σαν να πατιέται ένα κουμπί και όλοι ξεμεταμορφωνόμαστε και επιστρέφουμε στην συμπεριφορά που είχαμε πριν έρθουν. Το κουμπί αυτό το πατάει ο καθένας προσωπικά για τον εαυτό του. Εξαρτάται λοιπόν από τον καθένα και την καθεμία αν, μετά τις χαρούμενες αυτές μέρες, θα κρατήσει το ουσιαστικό μήνυμα των Χριστουγέννων και του Χριστού στην καρδιά του ή θα πατήσει το κουμπί και θα το πετάξει μέχρι τα επόμενα Χριστούγεννα.\nΕτικέτες ΑΡΘΡΑ, ΓΙΟΡΤΕΣ


dromena: Οι «Κρήτες» του Ευριπίδη και η γέννηση του Μινώταυρου\nΗ παράσταση ερευνά την καταπίεση της ανθρώπινης επιθυμίας, το θέμα της αποδοχής του διαφορετικού, την καταγωγή και τα όρια της ανθρώπινης συμπεριφοράς καθώς και τη διαρκή παρέκκλιση της φύσης του ανθρώπου. Οπως και να ΄χει, από τους «Κρήτες» (γύρω στο 430 π.Χ.) έχουν σωθεί ελάχιστα αποσπάσματα, γεγονός που καθιστά ιδιαίτερα δύσκολο το εγχείρημα της ασφαλούς ανασύνθεσης της υπόθεσης του δράματος. Η δράση εκτυλίσσεται έξω από το παλάτι του βασιλιά Μίνωα στην Κνωσό. Οσο για την κορυφαία σκηνή του έργου, τη συνάντηση του Μίνωα με την Πασιφάη, σώζεται σχεδόν ακέραιη.\nΗ Πασιφάη παρουσιάζει τον εαυτό της ως θύμα της θεϊκής οργής, εξαιτίας της ανυπακοής του Μίνωα που είχε υποσχεθεί ότι θα θυσιάσει το λευκό ταύρο που του έστειλε ο Ποσειδώνας, ενώ αυτός τον κράτησε στα κοπάδια του. Απ΄ την άλλη, ο Μίνωας, τυφλωμένος από οργή, φυλακίζει την Πασιφάη στα υπόγεια του παλατιού. Στο τέλος, κάποιος θεός, πιθανώς ο Ποσειδώνας ή η Αθηνά, πρόσταζε να συγχωρεθεί η Πασιφάη και να μη θανατωθεί ο Μινώταυρος. Η μετάφραση, η δραματουργία και η σύλληψη έχουν την υπογραφή του σκηνοθέτη της παράστασης Γιώργου Ζαμπουλάκη, η σκηνογραφία και η ενδυματολογία είναι του Θάνου Βόβολη, η μουσική είναι του Θάνου Πολυμενέα-Λιοντήρη και η χορογραφία της Ιριδος Καραγιάν. Παίζουν -μεταξύ άλλων- οι: Μιχάλης Πανάδης-Μινώταυρος, Χρ. Δούζη-Πασιφάη, Κ. Ανταλόπουλος-Μίνωας.


antartis: Εννιά μέτρα νερό στην Αυστραλία - 12 πόλεις βυθίστηκαν\nΕννιά μέτρα νερό στην Αυστραλία - 12 πόλεις βυθίστηκαν\nΜία νεκρή γυναίκα και 2 αγνοούνται εως τώρα ενώ χιλιάδες άνθρωποι αναγκάζονται να εγκαταλείψουν τα σπίτια τους.\nΝεκρή μία γυναίκα 41 ετών η οποία εξαφανίστηκε όταν προσπάθησε να περάσει με το αυτοκίνητό της τον πλημμυρισμένο ποταμό Λίτσχαρτ. Η αστυνομία ανακοίνωσε ότι η σορός της βρέθηκε περίπου 2 χλμ. μακρύτερα. Ένας ενήλικος και τρία παιδιά που επέβαιναν στο όχημα διασώθηκαν.\nΗ πόλη Ρόκχαμπτον, 600 χλμ. βόρεια της πολιτειακής πρωτεύουσας Μπρισμπέιν, με πληθυσμό 77.000, αποκλείστηκε, και το 40% των σπιτιών σε αυτή αναμένεται να πλημμυρίσει τις επόμενες ημέρες καθώς τα νερά θα φθάσουν τα 30 πόδια (9 μέτρα). Τμήματα του Κουίνσλαντ ενδέχεται να μείνουν αποκλεισμένα για ημέρες, ενώ οι πλημμύρες προκάλεσαν πλήρη αναστολή στην οικονομική δραστηριότητα, με τα ανθρακωρυχεία και τη γεωργία να πλήττονται ιδιαίτερα.\nΟι βροχοπτώσεις έχουν εξασθενίσει αλλά τα νερά φθάνουν σταδιακά από τα ποτάμια συστήματα στις ακτές. Δρόμοι και τμήματα του σιδηροδρομικού δικτύου έχουν κοπεί κατά μήκος των ανατολικών ακτών, ενώ το Ρόκχαμπτον πλημμυρίζει αργά. Σε ορισμένες περιοχές τα νερά έχουν φθάσει τα 8,8 μέτρα. Ο δήμαρχος Μπραντ Κάρτερ είπε ότι η πόλη είναι αποκλεισμένη και το ποτάμι φουσκώνει με γρηγορότερο ρυθμό από ό,τι αναμενόταν. Οι αρχές δίνουν μάχη με το χρόνο για να υψώσουν φράγματα από σάκους με άμμο.\nΧιλιάδες άνθρωποι έχουν εκτοπιστεί και κέντρα εκκένωσης στήθηκαν βιαστικά, ενώ αεροσκάφη της πολεμικής αεροπορίας βρίσκονται σε κατάσταση άμεσης ετοιμότητας για την περίπτωση που χρειαστεί να βοηθήσουν στην εκκένωση.\nΠάνω από 12 πόλεις είναι ήδη κάτω από το νερό.\nΗ εθνική μετεωρολογική υπηρεσία της Αυστραλίας εκτίμησε ότι τα νερά των πλημμυρών στην πόλη μπορεί να φθάσουν τα εννιά μέτρα την Δευτέρα και να ξεπεράσουν τα 9,4 μέτρα την Τετάρτη - επίπεδο παρόμοιο με τις πλημμύρες που είχαν σημειωθεί το 1991 και το 1954.\nΟ υπουργός Οικονομικών Άντριου Φρέιζερ περιέγραψε τις πλημμύρες ως «καταστροφή βιβλικών διαστάσεων» και εκτίμησε ότι οι ζημιές θα ξεπεράσουν το 1 δισ. δολάρια Αυστραλίας [980 εκατ. δολάρια ΗΠΑ, περίπου 747 εκατ. ευρώ].\nΑναρτήθηκε από greekbloger.gr στις 5:53 μ.μ.


Η συμφωνία για το προσφυγικό απαιτεί εθνική υπέρβαση\nΔημοσιεύθηκε στις 21 Μαρτίου, 2016 21 Μαρτίου, 2016 Δημοσιεύθηκε από Γιώργος Ευγενίδης\nΚαταρχάς, είναι θετικό που επετεύχθη μια συμφωνία με την Τουρκία για το προσφυγικό. Και είναι θετικό, διότι η εναλλακτική ήταν εξαιρετικά τρομακτική: με τον βαλκανικό διάδρομο κλειστό και την Τουρκία να μην ελέγχει τις ροές, η Ελλάδα θα μεταλλασσόταν σε ένα απέραντο hotspot και με δεδομένη την κυβερνητική αδυναμία να διαχειριστεί μεγάλες κρίσεις, η κατάσταση θα ήταν εκρηκτική.\nΑντ’ αυτού, πήραμε μια συμφωνία, η οποία είναι δυσνόητη, τεχνικά περίπλοκη, δυνητικά επικίνδυνη, αλλά είναι μια συμφωνία, την οποία θα πρέπει όλα τα μέρη να τηρήσουν. Όπως είναι φυσικό και η Τουρκία έχει πολλή δουλειά, αλλά έχει και μεγάλα οφέλη, όπως το ζήτημα της Visa (και ας έχει να περάσει 72 προαπαιτούμενα ως τον Ιούνιο), την επίσπευση της εκταμίευσης των τριών δις και το άνοιγμα ενός ακόμα ενταξιακού κεφαλαίου που δεν είχε μπλοκάρει η Κύπρος. Η Ελλάδα όμως τι κερδίζει; Η Ελλάδα, αν η συμφωνία εφαρμοστεί από όλα τα μέρη σωστά, κερδίζει έναν σχετικά διαχειρίσιμο αριθμό ανθρώπων στο έδαφός της, με παράλληλη υλικοτεχνική και οικονομική υποστήριξη από την ΕΕ, ενώ το σχέδιο θα πρέπει να λειτουργήσει αποτρεπτικά για νέες ροές προς τη χώρα μας.\nΠοιο είναι το πρόβλημα; Η Ελλάδα θα πρέπει να ξεπεράσει τον εαυτό της, για να εφαρμόσει τη συμφωνία. Και, συνήθως, όταν καλούμαστε να κάνουμε κάτι τέτοιο, δεν είμαστε και οι καλύτεροι στο να παράγουμε τα ευκταία αποτελέσματα. Τα ελληνικά νησιά με δομές φιλοξενίας ήδη εκκενώνονται και οι πρόσφυγες μετακινούνται προς τα κέντρα φιλοξενίας στην ηπειρωτική χώρα, αλλά η πραγματικά μεγάλη πρόκληση είναι η επιτάχυνση της εξέτασης των αιτήσεων ασύλου. Σύμφωνα με τις προδιαγραφές της συμφωνίας, η Ελλάδα θα κληθεί να διαχειρίζεται ακόμα και 10.000 αιτήσεις προσφύγων ανά εβδομάδα, κάτι που σημαίνει μεσοσταθμικά 2.000 αιτήσεις ημερησίως. Για τον σκοπό αυτό, μιας και είναι σαφές πως η ελληνική διοίκηση αδυνατεί να ανταποκριθεί στον όγκο εργασίας, θα ενισχυθεί με περίπου 4.000 κοινοτικούς υπαλλήλους, προκειμένου οι διαδικασίες εξέτασης και απονομής, όπου χρειάζεται, ασύλου να επιταχυνθούν. Η ελληνική διοίκηση δεν μπορεί να ανταποκριθεί σε αυτό το νούμερο κατά μόνας. Αν η εφαρμογή βασιζόταν στην ελληνική δημόσια διοίκηση, τότε θα είχε καταρρεύσει.\nΈνα ακόμα πρόβλημα είναι η παροχή ασύλου σε όσους ανθρώπους έχουν εγκλωβιστεί αυτή τη στιγμή στην Ελλάδα. Τα δεδομένα είναι δύο: αφενός, δεν μπορούν να πάνε σε άλλες χώρες της ΕΕ δια του χερσαίου δρόμου, ενώ δεν μπορούν και να επιστρέψουν στην Τουρκία, προκειμένου να ενταχθούν στο πρόγραμμα απευθείας μετεγκατάστασης. Ή θα γυρίσουν εθελοντικά στις χώρες τους ή θα μείνουν για πολύ καιρό εδώ, οπότε το κράτος πρέπει να βρει πιο μόνιμες λύσεις για τη στέγαση, τη σίτιση και την περίθαλψή τους. Και σε αυτή την περίπτωση, χωρίς την υποστήριξη της ΕΕ και των ΜΚΟ, η ελληνική κυβέρνηση αδυνατεί να ανταποκριθεί στον όγκο της δουλειάς.\nΕίναι σαφές πως, πέραν του ρόλου της Τουρκίας, ο οποίος είναι ιδιαίτερα κρίσιμος, η Ελλάδα πρέπει να υπερβεί εαυτόν για να απολαύσει τα (μικρά) οφέλη που προβλέπει γι’ αυτήν η συμφωνία. Σε αντίθετη περίπτωση, τα πράγματα θα είναι πολύ δύσκολα και τότε κανένας δεν θα έχει διάθεση να εκπονήσει ακόμα ένα φιλόδοξο πλάνο. Δυστυχώς, θα αφεθούμε στη μοίρα μας.\nπροσφυγική κρίση, συμφωνία για το προσφυγικό, ΤΟΥΡΚΙΑ


Καθ' οδόν η 4η αποστολή αλληλεγγύης από τον Δήμο Βριλησσίων - Ενυπόγραφα\nΚαθ’ οδόν η 4η αποστολή αλληλεγγύης από τον Δήμο Βριλησσίων\nΕΝΥΠΟΓΡΑΦΑ, Τρίτη 10 Αυγούστου 2021 - 15:50 0 1 min read\nΚαθ’ οδόν βρίσκεται, σήμερα Τρίτη 10/8, η 4η αποστολή αλληλεγγύης, από τον Δήμο Βριλησσίων, για τις Ροβιές και τη λίμνη Ευβοίας.\nΠρόκειται για ένα φορτηγό από τον Οργανισμό Κοινωνικής Προστασίας και Αλληλεγγύης Δήμου Βριλησσίων (ΟΚΠΑΔΒ) γεμάτο τρόφιμα, ιματισμό, φαρμακευτικό υλικό, τροφές ζώων, νερά. Μαζί κι ένα φορτηγό με νερά από την Περιφέρεια Αττικής.\nΤην αποστολή συνοδεύουν, εκ μέρους της Περιφερειακής Ενότητας Βόρειου Τομέα Αθηνών η αντιπεριφερειάρχης Λουκία Κεφαλογιάννη, εκ μέρους του Δήμου Βριλησσίων η αντιδ/ρχος Κοινωνικής Πολιτικής & Υγείας, πρόεδρος ΟΚΠΑΔΒ, Βούλα Αρσένη, το μέλος του Δ.Σ. ΟΚΠΑΔΒ Κώστας Λιακόπουλος, η ολυμπιονίκης Νίκη Μπακογιάννη.\nΌλα τα είδη συγκεντρώθηκαν από τις προσφορές των πολιτών των Βριλησσίων.\n«Ευχαριστούμε τη μεταφορική εταιρεία METMΠΑ, για τη δωρεάν μεταφορά της ανθρωπιστικής βοήθειας στην Εύβοια και ιδιαίτερα όλους εσάς, που, από την πρώτη στιγμή, σταθήκατε δίπλα στους δοκιμαζόμενους συνανθρώπους μας. Συνεχίζουμε τη συλλογή ειδών, Λ. Πεντελης 62, ώστε να συνδράμουμε σε όλα τα πυρόπληκτα μέτωπα», σημειώνει η διοίκηση του Δήμου.\nTags #Ανθρωπιστική βοήθεια #αποστολή αλληλεγγύης #Δήμος Βριλησσίων #ΟΚΠΑΔΒ #Πυρκαγιές #πυρόπληκτοι\nΔήμος Λυκόβρυσης-Πεύκης: Δύο οι θετικοί στον κορωνοϊό μετά από 163 ελέγχους\nΤροφή για τα αδέσποτα στις Αχαρνές έστειλε ο Δήμος Αμαρουσίου\nΔήμος Βριλησσίων: Απογράφομαι στον Δήμο μου, συμμετέχω, στηρίζω την πόλη μου\nΜείωση δημοτικών τελών καταθέτει στο Δ.Σ. Βριλησσίων η Νέα Πνοή\nΣτις συνεδριάσεις των ΣΤΟ Πεντέλης και Βριλησσίων ο πρόεδρος του ΣΠΑΠ Βλ. Σιώμος\nΕθελοντική αιμοδοσία στον Δήμο Βριλησσίων στις 19 Δεκεμβρίου


Υπάρχει μηχανισμός παρακολούθησης δικτύων στο Υπουργείο Εθνικής Άμυνας; Με ποια διαδικασία διατάχθηκε η ΕΔΕ βάση μιας ανάρτησης σε κοινωνικό δίκτυο; Αναγνωρίζετε στους Αξιωματικούς….\nΤων Ενόπλων Δυνάμεων το ανθρώπινο, πολιτικό και συνταγματικά κατοχυρωμένο δικαίωμα της ελευθερίας της έκφρασης ή όχι; Μήπως έπαιξε ρόλο ότι ο εν λόγω αξιωματικός είχε υπηρετήσει…\nΣτο στρατιωτικό γραφείο της κ. Φώφης Γεννηματά όταν ήταν Αναπληρωτής Υπουργός; Ποιες ήτανε οι επείγουσες υπηρεσιακές ανάγκες για να αποσπαστεί – μετατεθεί ο Αξιωματικός εν μια νυκτί;\nΑλήθεια ότι κάλυψε μια θέση που ήταν κενή επί δέκα έξι μήνες; Τα παραπάνω ερωτήματα περιλαμβάνονται σε ερώτηση που κατέθεσε ο Ανδρέας Λοβέρδος στον Υπουργό Εθνικής Άμυνας…\nΠάνο Καμμένο μετά το γνωστό επεισόδιο δίωξης ανώτερου Αξιωματικού γιατί σχολίασε στην προσωπική του σελίδα την Κυβέρνηση, αναφέροντας ότι κανείς παράγων δεν έχει παραιτηθεί μετά από 23 νεκρούς, από τη νεροποντή στη Μάνδρα Αττικής.\nΗ Δημοκρατία της αριστερής Κυβέρνησης σε όλο της το μεγαλείο… Τώρα αν θα πάρει απαντήσεις ο Λοβέρδος από τον Π. Καμμένο είναι το ζητούμενο… Βέβαια στο επιτελείο Καμμένου προστέθηκε και…\nΟ Φώτης, οπότε ίσως αναλάβει εκείνος να απαντήσει στο Λοβέρδο, εάν βέβαια του το επιτρέψει ο Πανοκαμμένος. Όπως γνωρίζετε ο Φώτης έχει… προϊστάμενο τον Καμμένο!!\nΞαναθυμήθηκαν στη Δημοτική Αρχή ότι η Κυανή Ακτή έχει πρόβλημα από τη διάβρωση. Έτσι η αρμόδια εκτελεστική επιτροπή, εισηγήθηκε το θέμα για τη Συλλογή καταγραφικών δεδομένων….\nΤου πυθμένα της Κυανής Ακτής. Στην πιο πάνω επιτροπή προεδρεύει ο Δήμαρχος Πρέβεζας. Σύμφωνα με το ρεπορτάζ η απόφαση που ελήφθη και ψηφίστηκε ομόφωνα από το Δημοτικό Συμβούλιο προβλέπει την αποτύπωση…\nΤης Κυανής Ακτής από το Τουριστικό Περίπτερο μέχρι το Κάστρο του Παντοκράτορα δηλαδή με μεγάλο εύρος, για να ληφθούν αρκετά στοιχεία, ώστε να αποτελέσουν τη βάση για την εκπόνηση της μελέτης προστασίας της.\nΑφού μετά από αγώνα των πολιτών διεσώθη το αλσύλλιο της Κυανής Ακτής ας κάνει κάτι και η Δημοτική Αρχή να προστατευθεί η ακτή από τη διάβρωση. Να «εξιλεωθεί» για όσα χονδροειδή έκανε στην Κυανή Ακτή και στους χώρους του Κάστρου Παντοκράτορα.\nΕνθουσιασμένος ο Δήμος μας από την αναγνώριση των Ιαματικών Πηγών Πρέβεζας, προσφέρει δωρεάν λουτρά σε όλους τους Δημότες από την 1η έως 15 Μαρτίου (εκτός Κυριακών) από τις 9 το πρωί έως 12 το μεσημέρι και από το 3 εως τις 6 το απόγευμα. Το θυμίζω για όσους ενδιαφέρονται.


Απίστευτη Έρευνα: Αυτή η Δουλειά Σπιτιού Κάνει Πολύ Καλό στην Υγεία μαςspirossoulis.com – the home issue Απίστευτη Έρευνα: Αυτή η Δουλειά Σπιτιού Κάνει Πολύ Καλό στην Υγεία μας\nΚι όμως, είναι μια δουλειά σπιτιού που σας βοηθάει να ηρεμείτε.\nΤο μόνο που χρειάζεται να προσέχετε είναι να κάνετε τη δουλειά όντας αφιερωμένοι σε αυτήν.\nΠλένετε πιάτα και όταν το κάνετε μάθετε να αφιερώνεστε σε αυτό.\nΑμέσως μετά το πλύσιμο των πιάτων θα νιώθετε πιο ήρεμοι και λιγότερο νευρικοί.\nΗ έρευνα αποδεκινύει πως το πλύσιμο των πιάτων με επίγνωση μπορεί να αποτελέσει μια μορφή θεραπείας.


FAZ: Φόβος για το θερμότερο καλοκαίρι της χιλιετίας - istioforos news FAZ: Φόβος για το θερμότερο καλοκαίρι της χιλιετίας - istioforos news\nΚΕΝΤΡΙΚΗ > ΔΙΕΘΝΗ > FAZ: Φόβος για το θερμότερο καλοκαίρι της χιλιετίας\nΔΙΕΘΝΗ - Δημοσιεύτηκε - 31 Ιουλ 2018 - 12:29 μ.μ.\n«Ο Ιούνιος ήταν ο δεύτερος θερμότερος από την έναρξη της μέτρησης της θερμοκρασίας, ανακοίνωσε το Ευρωπαϊκό Κέντρο Μεσοπρόθεσμων Προβλέψεων. Αν ληφθεί υπόψη ότι το 2018 είναι μια -λεγόμενη- χρονιά La Ni, τότε πρόκειται ασφαλώς για τον θερμότερο Ιούνιο, διότι κατά την διάρκεια της, ο Ειρηνικός καταπίνει πολύ θερμότητα, οπότε η ατμόσφαιρα θερμαίνεται λιγότερο, ενώ κατά τη διάρκεια του El Ni, συμβαίνει το αντίθετο: η θερμότητα απελευθερώνεται - και η ατμόσφαιρα θερμαίνεται περισσότερο από ό,τι κανονικά. Αυτή η θερμή φάση θα μπορούσε να επιστρέψει το 2019, κατά τους μετεωρολόγους εμπειρογνώμονες. Και τότε, θα κάνει ακόμα πιο πολύ ζέστη» συνεχίζει η γερμανική εφημερίδα.\nΚαι το δημοσίευμα της γερμανικής εφημερίδας καταλήγει: «Αν κοιτάξετε τις προβλέψεις για τον Αύγουστο, δεν διαφαίνεται καμία αλλαγή στον καιρό. Προς το παρόν, η Ευρώπη θα συνεχίσει να βράζει από τη μεγάλη ζέστη. Βροχή δεν φαίνεται στο ορίζοντα. Φαίνεται πως τα πράγματα σοβαρεύουν»\nItem Reviewed: FAZ: Φόβος για το θερμότερο καλοκαίρι της χιλιετίας Rating: 5 Reviewed By: istioforos news


Odontovourtsa: Πώς αντιδρά κάθε ζώδιο στην απιστία;\nΒρίσκεσαι σε ερωτικά διλήμματα , έχεις διχαστεί ανάμεσα σε δύο ανθρώπους και έχεις παρασυρθεί σε ερωτική απιστία;\nΥπάρχουν σοβαρές ενδείξεις από την πλευρά του συντρόφου σου, ότι κάτι «τρέχει» τον τελευταίο καιρό στη ζωή του και αμφιβάλεις για την πίστη του; Πολλά είναι τα\nερωτηματικά που έχουμε όλοι μας κατά καιρούς, γύρω από την ερωτική απιστία και τον τρόπο που αντιδρά κάθε ζώδιο, όταν βρεθεί σε αυτή τη δύσκολη θέση! Το Oroskopos.gr σας ετοίμασε ένα αστρολογικό άρθρο που αναφέρεται στο πώς το κάθε ζώδιο αντιμετωπίζει την απιστία!\nΑναρτήθηκε από odontovourtsa στις 4:00 π.μ.


Τα πρώτα γυαλιά ηλίου εφευρέθηκαν κάποια στιγμή στο 12ο αιώνα στην Κίνα. Ήταν μια ακατέργαστη πλάκα καπνισμένου χαλαζία που έγινε για να μπλοκάρει το φως από τον ήλιο. Οι πρωτόγονοι σκελετοί, πρόχειρα διαμορφωμένα πλαίσια για να τους κρατήσουν μπροστά στο πρόσωπο του χρήστη. Αυτοί οι σκοτεινοί φακοί, γίνονταν μόνο για τους πολύ πλούσιους, δεν διόρθωναν την όραση, ούτε προστάτευαν από τις βλαβερές ακτίνες UV, αλλά προσέφεραν κάποια ανακούφιση από το να έχουν το φωτεινό ήλιο συνεχώς λάμπει στα μάτια του χρήστη και χρησιμοποιήθηκαν επίσης για να κρύβουν τα συναισθήματά από τους άλλους όταν μιλώντας μαζί τους. Αυτό ήταν ιδιαίτερα βολικό για τους Κινέζους δικαστές εκείνης της εποχής, που είχαν συνήθως φορούσαν καπνισμένους έγχρωμους φακους χαλαζία επιτρέποντάς τους να δουν συναισθηματικά αποστασιοποιημένους από το θέμα που συζητείται και να κρύψουν τα συναισθήματά τους, ενώ αμφισβητούν τον κατηγορούμενο.\nΤα γυαλιά ηλίου το μεσαίωνα.\nΠερίπου το 1430 τα διορθωτικά γυαλιά οράσεως, σκούρυναν και εισήχθησαν στην Ιταλία μέσω των Κινέζων.\nΓυαλιά ηλίου το 18ο αιώνα\nον 18ο αιώνα, ο James Ayscough άρχισε να πειραματίζεται με φιμέ φακούς γυαλιών, αλλά όχι για την προστασία από τις ακτίνες του ήλιου, αλλά για τη βελτίωση της όρασης για τα άτομα με χαμηλή όραση. Πίστευε ότι με την αλλαγή του χρώματος των φακών σε μπλε / πράσινο θα μπορούσε να διορθώσει ειδικά προβλήματα όρασης.\nΓυαλιά ηλίου στις αρχές του 20ου αιώνα\nΤα γυαλιά ηλίου μοντέρνου τύπου εμφανίστηκαν τον 20ο αιώνα. Έγιναν πολύ δημοφιλή, όταν οι σταρ του Χόλιγουντ άρχισαν να χρησιμοποιούν τα γυαλιά ηλίου για να προστατεύσουν τα μάτια τους από τα λαμπερά φώτα των στούντιο. Το 1929, ο Sam Foster, ιδρυτής της Foster Grant του Atlantic City, είχε βάλει τα γυαλιά ηλίου σε μαζική παραγωγή στην Αμερική και να κάνει εκτεταμένο το εμπόριο τους, μέσω της εταιρείας του. Πούλησε το πρώτο ζευγάρι γυαλιά ηλίου Foster Grant για το Boardwalk στο Atlantic City, NJ το 1929. Μέχρι το 1930, τα γυαλιά ηλίου θα βρίσκονταν πλέον παντού.\nΤη δεκαετία του 1930, η Αεροπορία Στρατού των ΗΠΑ ανέθεσε την οπτική εταιρεία Bausch & Lomb για τη δημιουργία αποτελεσματικών γυαλιών ηλίου , για να προστατεύουν τους πιλότους από μεγάλο υψόμετρο και την αντηλιά. Φυσικοί της Εταιρείας και οπτικοί, τελειοποίησαν ένα ειδικό σκούρο πράσινο σε απόχρωση κρύσταλλο, που απορροφά το φως στην κίτρινη ζώνη του φάσματος.\nΤο 1936, τα φίλτρα Polaroid που είχαν εφευρεθεί από τον Edwin H. Land, ιδρυτή της Polaroid Corporation, εισάγοντας τα γυαλιά ηλίου για την προστασία από τις βλαβερές ακτίνες UV, για πρώτη φορά, και κάνοντας ένα επιθυμητό στοιχείο για την ενίσχυση της υγείας, καθώς και για τους λόγους της μόδας και της άνεσης .\nΓυαλιά ηλίου μετά το 2ο παγκόσμιο πόλεμο\nΜε τον Δεύτερο Παγκόσμιο Πόλεμο ζυθοποιίας το 1936, η Ray Ban σχεδιάζει τα anti-glare γυαλιά αεροπόρου (aviator), με τη χρήση των νέων polarized τεχνολογιών κατασκευής φακών, που εφήυρε ο Edwin H. Land. Ενα χρόνο αργότερα το κοινό ήταν σε θέση να αγοράσει το μοντέλο που προστάτευε από τις ακτίνες του ήλιου, όπως τα γυαλιά ηλίου με την ονομασία Ray-Ban Αviator.\nΜια έξυπνη διαφήμιση του 1960 από την εταιρία χτενών και γυαλιών του Foster Grant έκανε γυαλιά ηλίου να είναι πολύ trendy. Κατά τη διάρκεια της δεκαετίας του '70 γνωστοί σχεδιαστές μόδας και σταρ του Χόλιγουντ κλιμάκωσαν την τρέλα γυαλιών ηλίου με τις γραμμές των brand-name τους.


Πέτσας: Έρχονται πρωτοφανή μέτρα στήριξης της οικονομίας μετά το Eurogroup - OnVolos.gr-To μεγαλύτερο Portal στην Μαγνησία\nΠέτσας: Έρχονται πρωτοφανή μέτρα στήριξης της οικονομίας μετά το Eurogroup\nΤα μέτρα στήριξης της οικονομίας, έναντι των συνεπειών του κορωνοϊού, θα είναι πρωτοφανή, δήλωσε ο κυβερνητικός εκπρόσωπος, Στέλιος Πέτσας. Τα μέτρα- πέρα από αυτά που έχουν ανακοινωθεί- θα εξειδικευτούν μετά το Eurogroup, ανέφερε μιλώντας στον ΣΚΑΪ. «Αυτό που χρειάζεται είναι να σταματήσουμε τις επιπτώσεις, ώστε όλοι να νιώσουν ασφαλείς. Γιατί ο μεγαλύτερος κίνδυνος είναι η αβεβαιότητα. Την αβεβαιότητα μπορούμε να τη σταματήσουμε συντονισμένα και να λάβουμε πολλά μέτρα στήριξης της οικονομίας», συμπλήρωσε. «Το θέμα των πλειστηριασμών είναι ένα από τα θέματα που εξετάζουμε. Είναι πάρα πολλές οι πτυχές που το τραπεζικό σύστημα μπορεί να βοηθήσει για να αντιμετωπιστεί το πρόβλημα ρευστότητας στην οικονομία. Αυτό περιλαμβάνει στοιχεία από περιόδους χάριτος μέχρι επιδοτήσεις επιτοκίου. Αλλά αυτά είναι θέματα που θα τα δούμε στην πορεία», ανέφερε ο Στέλιος Πέτσας.\nΠαρεμβάσεις για ρευστότητα\n«Σας λέω μόνο δύο παραδείγματα. Υπάρχουν πολλά πράγματα που μπορεί να κάνει το Δημόσιο για να ρίξει ρευστότητα. Για παράδειγμα, η αποπληρωμή των ληξιπρόθεσμων οφειλών του Δημοσίου. Ακόμη και τώρα μιλάμε για μια οφειλή προς τους παρόχους, η οποία είναι περίπου 2 δισ. ευρώ. Το οικονομικό επιτελείο, ετοιμάζει διάφορες παρεμβάσεις, προκειμένου να γίνει πιο γρήγορα η αποπληρωμή, ώστε να πέσει αρκετό ρευστό άμεσα.\nΥπάρχουν και παρεμβάσεις σε κλαδικό επίπεδο που αφορούν επιχειρήσεις που είχαν μεγαλύτερη πτώση στον τζίρο τους, όπως για παράδειγμα η εστίαση ή το κατάλυμα», δήλωσε ακόμη. Αναφερόμενος στα μέτρα στήριξης της οικονομίας σε ευρωπαϊκό επίπεδο, εξέφρασε την ελπίδα να ληφθούν αποφάσεις στο Eurogroup της Δευτέρας, ώστε στη συνέχεια να πάρουν το «πράσινο φως» στην επόμενη Σύνοδο Κορυφής. «Όποια μέτρα χρειαστεί να παρθούν για να αντιμετωπιστεί η κρίση που δημιουργείται λόγω του προβλήματος δημόσιας υγείας, να εξαιρεθούν από τους δημοσιονομικούς στόχους που έχουν τεθεί στα κράτη.\nΚαι δεύτερο εάν χρειαστεί, εάν δηλαδή υπάρξει σημαντική διαταραχή στο ΑΕΠ, τότε ανάλογα να μειώνονται και οι δημοσιονομικοί στόχοι. Τώρα είναι η στιγμή η Ευρώπη, δίνοντας το παράδειγμα και σε άλλες οικονομίες να ρίξει χρήματα στην αγορά», δήλωσε σχετικά.\n«Μένουμε σπίτι, ακούμε τις οδηγίες»\nΟ Στέλιος Πέτσας αναφέρθηκε και στο γεγονός ότι η σύζυγός του βρέθηκε θετική στον κορωνοϊό, κάτι που γνωστοποίησε ο ίδιος την Παρασκευή. Ο κυβερνητικός εκπρόσωπος θα μείνει σε αυτο-απομόνωση στο σπίτι τις επόμενες ημέρες, ασκώντας τα καθήκοντά του με τη βοήθεια της τεχνολογίας. «Η σύζυγός μου είχε κάποια ήπια συμπτώματα, δηλαδή πονοκέφαλο, κάποια δέκατα, μια βραχνάδα. Θεωρήσαμε, λόγω της θέσης μου, να είμαστε σίγουροι ότι δεν υπάρχει κάτι. Κάναμε το τεστ του κορωνοϊού. Βγήκε θετική η ίδια, αρνητικός εγώ, όπως μας επιβεβαίωσε το Ινστιτούτο Παστέρ».\n«Είναι πολύ σημαντικό όλοι μας να ακολουθούμε τις οδηγίες των ειδικών. Μένουμε στο σπίτι. Αυτό είναι το βασικό στοιχείο, ώστε να αποφευχθεί η διασπορά στην κοινότητά μας», τόνισε ο κυβερνητικός εκπρόσωπος και απευθυνόμενος στους πολίτες έκανε έκκληση: «Ακούμε τις οδηγίες των ειδικών, παίρνουμε μέτρα ατομικής υγιεινής και προστασίας και μένουμε σπίτι. Από την ώρα που έχει διαγνωστεί αυτό, θα πρέπει να μείνουμε σπίτι 14 μέρες, εκτός εάν αλλάξουν οι οδηγίες των γιατρών στην πορεία. Είμαστε σε συνεχή επικοινωνία με τον ΕΟΔΥ και παίρνουμε τις ανάλογες οδηγίες».\nΠροσήχθησαν δύο άτομα που παραβίασαν την απαγόρευση...


Σκύλος βρέθηκε νεκρός στο Άργος. Τον έδεσαν αφήνοντάς τον πεινασμένο και αβοήθητο - anagnostis.org\nΑρχική Ειδήσεις Κοινωνία Σκύλος βρέθηκε νεκρός στο Άργος. Τον έδεσαν αφήνοντάς τον πεινασμένο και αβοήθητο\nΣκύλος βρέθηκε νεκρός στο Άργος. Τον έδεσαν αφήνοντάς τον πεινασμένο και αβοήθητο\n28 Ιούν 2020 - 21:15\nΝεκρός βρέθηκε ένας σκύλος στην περιοχή του Άργους, μάλλον από ασιτία. Το άτυχο τετράποδο βρέθηκε δεμένο με σχοινί πάνω σε κάποια μεταλλική περίφραξη\nΟ γνωστός φιλόζωος Στέλιος Κυριακού απευθύνει έκκληση σε όποιον γνωρίζει αυτό το σκυλί να έρθει σε επαφή μαζί του, παρακινώντας παράλληλα τους Αργείτες να κοινοποιήσουν την φωτογραφία, μήπως και διαπιστωθεί σε ποιόν ανήκει ή οποιαδήποτε άλλη πληροφορία θα μπορούσε να φανεί χρήσιμη.\nΠροηγούμενο άρθροΞεκινά το ΚΔΑΠ Ναυπλίου και ψάχνει για προσωπικό\nΕπόμενο άρθροΞεκινούν σήμερα οι αιτήσεις για το πρόγραμμα κοινωφελούς απασχόλησης


ΣΤΗΝ ΠΛΑΤΕΙΑ: ΤΡΙΑ ΝΕΑ ΑΠΟΡΡΙΜΜΑΤΟΦΟΡΑ ΣΤΟΝ ΔΗΜΟ ΧΑΛΑΝΔΡΙΟΥ\nΤΡΙΑ ΝΕΑ ΑΠΟΡΡΙΜΜΑΤΟΦΟΡΑ ΣΤΟΝ ΔΗΜΟ ΧΑΛΑΝΔΡΙΟΥ\nΤώρα θα μου πεις ότι βρίσκω ακόμα και στα ΚΑΛΑ λόγο να γκρινιάζω.\nΔιότι όπως και να το κάνουμε είναι ΚΑΛΟ ΠΡΑΓΜΑ που αγοράστηκαν 3 καινούργια απορριμματοφόρα και καλά κάνει - αυτή τη φορά - ο δήμος και το πανηγυρίζει το πράγμα.\nΈγινε επένδυση 383000 ευρώ στην καθαριότητα λέει το δελτίο τύπου του δήμου.\nΘα έρθουν και κάδοι - καμιά 100 χιλιάδες ευρώ ακόμα θα επενδυθούν, χάρισαν στον δήμο και ένα απορριμματοφόρα, καλά είναι τα νέα για την πόλη, σου λέει η διοίκηση αλλά αυτοί οι κακορίζικοι στην Πλατεία δεν λένε τίποτα για τα καλά γιατί είναι γνωστοί σπαζαρ ..... και κάνουν αντιπολίτευση για την αντιπολίτευση, είναι μηδενιστές κλπ κλπ.\nΚΑΛΟΡΙΖΙΚΑ ΚΑΙ ΚΑΛΟΤΑΞΙΔΑ κατ' αρχήν τα νέα οχήματα, λοιπόν\nΝα σταματήσουμε τώρα εδώ το θέμα για να είμαστε καλά παιδιά άραγε;\nΟ πρόλογος αυτό έγινε για να σε βάλουμε να σκεφτείς αναγνώστη μου όλο το πακέτο της ανάρτησης και της αντιπαράθεσης επιχειρημάτων που γίνεται και να αξιολογήσεις πολιτικές επιλογές αλλά και τον τρόπο που σε αντιμετωπίζουν οι άλλοι και εμείς όταν επιχειρούν να σε ενημερώσουν ή να σε "ενημερώσουν" (με εισαγωγικά).\nΑν σταματάγαμε εκεί που τελειώνει το κόκκινο την ανάρτηση θα ήταν η επιθυμητή ΚΑΘΕΣΤΩΤΙΚΗ ενημέρωση (και δεν θα μας λέγανε μηδενιστές σπαζαρ ....)\nΑλλά τώρα θα συνεχίσουμε με τα "δικά μας" και εσύ κρίνε αν κάναμε καλά να τα προσθέσουμε και να γίνουμε πάλι .... κακοί αφού είναι άχρηστα ή είναι άποψη και πληροφορία που σου είναι χρήσιμη για να βγάλεις ΕΣΥ τα ΔΙΚΑ ΣΟΥ συμπεράσματα.\nΗ είδηση για τα απορριμματοφόρα (όπως όλες βεβαίως) έχει διπλή ανάγνωση.\nΗ μία είναι ότι ο δήμος έχει τρία καινούργια οχήματα. Τι άλλο από ΜΠΡΑΒΟ ΜΠΡΟΡΕΙΣ ΝΑ ΠΕΙΣ ΑΡΑΓΕ;\nΑλλά τι θα πεις αν θυμηθείς ότι ΑΥΤΗ Η ΙΔΙΑ ΔΙΟΙΚΗΣΗ ΠΟΥ ΠΡΟΠΑΓΑΝΔΙΖΕΙ την επένδυση των 385.000 ευρώ στην καθαριότητα έχει αξιολογήσει και έχει εγγράψει στον προϋπολογισμό του οικονομικού έτους που τελειώνει ότι στην καθαριότητα χρειάζονταν να γίνουν επενδύσεις σε μηχανολογικό εξοπλισμό - ΑΚΡΙΒΩΣ ΔΕΚΑΠΛΑΣΙΕΣ - δηλαδή περί τα 3,8 εκατομμύρια ευρώπουλα ΧΩΡΙΣ ΝΑ ΥΠΟΛΟΓΙΣΟΥΜΕ ΤΗΝ ΑΓΟΡΑ ΟΙΚΟΠΕΔΟΥ ΓΙΑ ΤΗΝ ΥΠΗΡΕΣΙΑ ΠΟΥ ΥΠΟΣΧΕΘΗΚΑΝ ότι θα προχωρήσουν την χρονιά που πέρασε και δεν έκαναν ΤΙΠΟΤΑ;;;\nΟΧΙ ΕΜΕΙΣ. (εμείς λέγαμε ότι δεν χρειάζεται αγορά οικοπέδου, έχουμε κάνει ΣΥΓΚΕΚΡΙΜΕΝΗ πρόταση, αλλά εσύ ψήφισες στις δημοτικές εκλογές ότι χρειάζεται, οπότε αυτό λέμε τώρα να γίνει, που το έλεγαν αυτοί που ψήφισες).\nΕΚΕΙΝΟΙ ΛΟΙΠΟΝ ΤΑ ΕΓΡΑΨΑΝ ΑΥΤΑ ΣΤΟΝ ΠΡΟΫΠΟΛΟΓΣΙΜΟ ΠΕΡΥΣΙ ΚΑΙ ΤΟΥΣ ΨΗΦΙΣΑΜΕ ΑΥΤΗ ΤΗΝ ΠΟΛΙΤΙΚΗ ΠΟΥ ΑΠΟΤΥΠΩΣΑΝ ΠΕΡΥΣΙ ΣΤΟΝ ΠΡΟΫΠΟΛΟΓΙΣΜΟ ΤΟΥΣ.\nΜίλαγε για συνολικές επενδύσεις περί τα 3,5 σε μηχανολογικό εξοπλισμό και άλλα τόσα και παραπάνω για αγορά γης.\nΜε αυτές τις επενδύσεις που σχεδίασε για την καθαριότητα μάλιστα ισοσκέλισαν τον προϋπολογισμό του 2015 ΚΑΙ ΜΕ ΑΥΤΕΣ ΠΡΟΓΡΑΜΜΑΤΙΣΜΕΝΕΣ υπολογίστηκαν τα ΔΗΜΟΤΙΚΑ ΤΕΛΗ που πλήρωσες.\nΕπενδύσεις που αν γίνουν υπολογίζεται "αρμοδίως και τεχνοκρατικώς" ότι η υπηρεσία θα αναβαθμιστεί ουσιαστικά, οι εργαζόμενοι θα λειτουργούν με ανθρώπινες συνθήκες εργασίας και (ΤΟ ΚΥΡΙΌΤΕΡΟ) ΕΣΥ ΘΑ ΠΛΗΡΩΝΕΙΣ περί το 35% χαμηλότερα δημοτικά τέλη , με σοβαρή επιστημονική και οικονομοτεχνική τεκμηρίωση αυτής της άποψης, που αποτυπώθηκε - περίπου έτσι και στην μελέτη που έκανε ο δημοτικός σύμβουλος - καθηγητής ΕΜΠ κ. Λυμπεράτος - τη διοικήσεως βεβαίως - βεβαίως, όχι της αντιπολιτεύσεως..\nΤο φάρμακο δεν το πήραμε, η σωστή θεραπεία δεν έχει καν αρχίσει αλλά πανηγυρίζουμε για την .... ασπιρίνη.\nΤι θα πεις αν το σκεφτείς και αυτά;\nΌτι είμαστε εμείς κακορίζικοι, γκρινιάρηδες, στείρα αντιπολιτευόμενοι ή ότι η διοίκηση του δήμου αναζητά τρόπους να παρουσιάσει ΠΡΟΠΑΓΑΝΔΙΣΤΙΚΑ στους ιθαγενείς θετικό έργο ακόμα και εκεί που έχει ΧΑΣΕΙ ΕΝΤΕΛΩΣ ΣΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΠΟΥ Η ΙΔΙΑ ΕΘΕΣΕ;\nΓιατί το να υλοποιήσεις το 5% των στόχων που έθεσες ΣΤΟΝ ΠΡΟΫΠΟΛΟΓΙΣΜΟ ΣΟΥ για την καθαριότητα και τις ανταποδοτικές υπηρεσίες, ε πάει στο διάολο δεν είναι και για πανηγυρισμούς όπως και να το δει κανείς, έτσι δεν είναι;\nΘα πεις ίσως ότι έχει χρόνο η διοίκηση και βιαζόμαστε να κάνουμε κριτική.\nΕίναι φανερός ο προσανατολισμός τους και εδώ θα είμαστε και του χρόνου.\nΞΕΡΟΥΜΕ ΝΑ ΑΞΙΟΛΟΓΟΥΜΕ ΚΑΤΕΥΘΥΝΣΕΙΣ ΠΟΛΙΤΙΚΩΝ, σαράντα χρόνια φουρναραίοι.....\nΦαίνεται άλλωστε από τις συμμαχίες και τις ταυτίσεις στα όργανα.\nΗ ΚΑΤΕΥΘΥΝΣΗ ΤΟΥΣ ΤΗΝ ΚΑΘΑΡΙΟΤΗΤΑ ΕΙΝΑΙ Η ΜΗ ΥΛΟΠΟΙΗΣΗ ΤΩΝ ΑΝΑΓΚΑΙΩΝ ΕΠΕΝΔΥΣΕΩΝ και η συντήρηση του κλίματος απαξίωσης και υπονόμευσης του δημόσιου χαρακτήρα αυτών των υπηρεσιών.\nΣτηρίζουν την στρατηγική τους σε πολιτικές ΙΔΙΩΤΙΚΟΠΟΙΗΣΗΣ και αυτό γίνεται εύκολα αντιληπτό εις τους γνωρίζοντες.\nΚαι αυτό σταδιακά θα αποκαλύπτεται και στους "εκτός των τειχών".\nΚαι θα έρθει η ώρα που θα κριθεί αν κάνουμε σωστή ή λανθασμένη πρόβλεψη.\nΑν και ξέρετε ότι όταν κάνουμε προβλέψεις βασισμένες σε πολιτικές αναλύσεις ..... δεν πέφτουμε εύκολα έξω.\nΚΑΛΟΡΙΖΙΚΑ ΤΑ ΤΡΙΑ ΑΠΟΡΡΙΜΜΑΤΟΦΌΡΑ!\nΔΕΝ ΦΤΑΝΟΥΝ ΟΜΩΣ ΓΙΑ ΟΥΣΙΑΣΤΙΚΗ ΑΝΑΒΑΘΜΙΣΗ ΚΑΙ ΥΠΕΡΑΣΠΙΣΗ ΤΟΥ ΔΗΜΟΣΙΟΥ ΧΑΡΑΚΤΗΡΑ ΤΗΣ ΑΠΟΚΟΜΙΔΉΣ ΟΙΚΙΑΚΩΝ ΑΠΟΡΡΙΜΜΑΤΩΝ ΣΤΟΝ ΔΗΜΟ ΜΑΣ ΚΑΙ ΤΗΝ ΔΙΑΣΦΑΛΙΣΗ ΤΩΝ ΣΥΜΦΕΡΟΝΤΩΝ ΤΩΝ ΔΗΜΟΤΩΝ.\nΑναρτήθηκε από ΣΤΗΝ ΠΛΑΤΕΙΑ στις 13:25\nΚΑΘΑΡΙΟΤΗΤΑ ΛΟΙΠΟΝ - ΧΑΛΑΝΔΡΙ ΤΕΛΟΣ 2015\nΤόνωση της επιχειρηματικότητας, διαχείριση απορριμ...\nΕΠΕΙΔΗ ΜΕΡΙΚΟΙ ΛΕΝΕ ΠΩΣ ΔΕΝ ΞΕΡΟΥΝ ΤΟΥΣ ΒΟΗΘΑΜΕ ΝΑ...\nΤΑ ΒΑΣΙΚΑ ΣΗΜΕΙΑ ΤΟΥ ΠΡΟΓΡΑΜΜΑΤΟΣ ΠΡΟΩΘΗΣΗΣ ΠΟΔΗΛΑ...\nHμερίδα για το “Πρόγραμμα Προώθησης χρήσης ποδηλάτ...\nΜαθαινοντας από τους Λύκους .....ηγεσία


Τα παθήματα των ηρωικών συμβόλων: Γ. Λασσάνης, 1776 – 1870 – Γράφει η Τάσα Σιόμου | KOZANILIFE.GR\nΤα παθήματα των ηρωικών συμβόλων: Γ. Λασσάνης, 1776 – 1870 – Γράφει η Τάσα Σιόμου\nΔΙΑΚΟΣΙΑ ΧΡΟΝΙΑ ΑΠΟ ΤΟ 1821!\n‘Ετσι, η εθνοτική ιδέα που αναπτύσσεται αυτή την περίοδο στην Ευρώπη γίνεται επαναστατική, απελευθερωτική για την αναγέννηση του έθνους κι οι νέες ιδέες του Διαφωτισμού γρήγορα κομίστηκαν στη μικρή αναπτυσσόμενη οικονομικά και πνευματικά μικρή , βαλκάνια πόλη μας.\nΤέντες και πέργκολες: 2+1 σχέδια για το σπίτι και το εξοχικό σας\nΟι προτάσεις του Επιμελητηρίου Κοζάνης για την κατάρτιση του Εδαφικού Σχεδίου Δίκαιης Μετάβασης


Νομοθεσία ΑμεΑ - Μέρος πρώτο: Διεθνείς πράξεις – Α. Ηνωμένα Έθνη: 1. Οι Πρότυποι κανόνες για την ισότητα των ευκαιριών των ατόμων με ειδικές ανάγκες\nΚανόνας 1. Ενημέρωση\nΤα Κράτη πρέπει ν’ αναλάβουν δράση ώστε η κοινωνία ν’ αποκτήσει συνείδηση των Α.Μ.Ε.Α., των δικαιωμάτων τους, των αναγκών τους, του δυναμικού και της συμβολής τους.\n1. Τα Κράτη πρέπει να διασφαλίζουν ότι υπεύθυνες αρχές θα παρέχουν σύγχρονες πληροφορίες για διαθέσιμα προγράμματα κι υπηρεσίες προς τα Α.Μ.Ε.Α., τις οικογένειές τους, επαγγελματίες του χώρου και γενικά προς το κοινό. Οι πληροφορίες προς τα Α.Μ.Ε.Α. πρέπει να είναι προσιτές σε αυτά.\n2. Τα Κράτη πρέπει να πυροδοτούν και να υποστηρίζουν Καμπάνιες Ενημέρωσης που αφορούν τα Α.Μ.Ε.Α. και τις αντίστοιχες πολιτικές, μεταφέροντας το μήνυμα ότι Α.Μ.Ε.Α. είναι πολίτες με τα ίδια δικαιώματα κι υποχρεώσεις όπως οι άλλοι, και αιτιολογώντας, έτσι, μέτρα που αίρουν όλα τα εμπόδια της πλήρους κοινωνικής συμμετοχής.\n3. Τα Κράτη πρέπει να ενθαρρύνουν την προβολή των Α.Μ.Ε.Α. από τα Μέσα Μαζικής Ενημέρωσης μ’ έναν θετικό τρόπο και οι Οργανώσεις των Α.Μ.Ε.Α. πρέπει να εισακούονται στο θέμα αυτό.\n4. Τα Κράτη πρέπει να διασφαλίζουν ώστε τα Προγράμματα Δημόσιας Εκπαίδευσης ν’ αντανακλούν σ’ όλες τους τις όψεις την αρχή της πλήρους συμμετοχής κι ισότητας.\n5. Τα Κράτη πρέπει να προσκαλούν Α.Μ.Ε.Α., τις οικογένειές τους και οργανώσεις, να συμμετέχουν στα προγράμματα Δημόσιας Εκπαίδευσης που αφορούν θέματα σχετικά με την ειδική αγωγή για αναπηρίες.\n6. Τα Κράτη πρέπει να ενθαρρύνουν επιχειρήσεις του ιδιωτικού τομέα να συγκαταλέγουν ζητήματα σχετικά με τις ειδικές ανάγκες σ’ όλες τις όψεις της δραστηριότητάς τους.\n7. Τα Κράτη πρέπει ν’ αναλαμβάνουν πρωτοβουλία και να προωθούν προγράμματα που στοχεύουν στην ανύψωση του επιπέδου της ενημέρωσης των Α.Μ.Ε.Α. αναφορικά με τα δικαιώματά τους και τις δυνατότητές τους. Η αυξημένη αυτοπεποίθηση κι η ενδυνάμωση θα βοηθήσει τα Α.Μ.Ε.Α. να επωφεληθούν των ευκαιριών που διατίθενται σ’ αυτά.\n8. Η ενημέρωση πρέπει να είναι ένα σημαντικό μέρος της εκπαίδευσης των παιδιών με ειδικές ανάγκες. και των προγραμμάτων αποκατάστασης. Τα Α.Μ.Ε.Α. θα μπορούσαν επίσης να αλληλοβοηθηθούν στην ενημέρωση μέσω δραστηριοτήτων των ίδιων των οργανώσεών τους.\n9. Η ενημέρωση πρέπει να είναι μέρος της εκπαίδευσης όλων των παιδιών, ένας παράγων της εκπαίδευσης των εκπαιδευτών και της εκπαίδευσης όλων των επαγγελματιών.\nΚανόνας 2. Ιατρική Περίθαλψη.\nΤα Κράτη πρέπει να διασφαλίζουν την παροχή αποτελεσματικής ιατρικής περίθαλψης στα άτομα με αναπηρίες.\n1. Τα Κράτη πρέπει να εργάζονται προς την παροχή προγραμμάτων που να υλοποιούνται από πολυεπιστημονικές ομάδες επαγγελματιών για έγκαιρη διάγνωση, έλεγχο και θεραπεία της βλάβης. Κάτι τέτοιο θα μπορούσε να προλάβει, να μειώσει ή να εξαλείψει τις συνέπειες της αναπηρίας. Τέτοια προγράμματα πρέπει να διασφαλίζουν την εξ’ ολοκλήρου συμμετοχή των Α.Μ.Ε.Α. και των οικογενειών τους στο ατομικό επίπεδο, και των Οργανώσεων των Α.Μ.Ε.Α. στο επίπεδο του σχεδιασμού και αξιολόγησης.\n2. Οι εργαζόμενοι στις τοπικές κοινότητες πρέπει να εκπαιδεύονται για να συμμετέχουν σε τομείς τέτοιους όπως η έγκαιρη διάγνωση βλαβών, η παροχή πρώτων βοηθειών και η αναφορά στις αρμόδιες υπηρεσίες.\n3. Τα Κράτη πρέπει να διασφαλίζουν ότι τα Α.Μ.Ε.Α., ιδιαίτερα τα βρέφη και τα παιδιά, τυγχάνουν ιατρικής περίθαλψης του ίδιου επιπέδου στα πλαίσια ενός και του αυτού συστήματος, όπως και τα άλλα μέλη της κοινωνίας.\n4. Τα Κράτη πρέπει να διασφαλίζουν πως όλο το ιατρικό και παραϊατρικό προσωπικό είναι επαρκώς εκπαιδευμένο και διαθέτει τον απαραίτητο εξοπλισμό ώστε να παράσχει ιατρική φροντίδα στα Α.Μ.Ε.Α. και πως αυτά έχουν πρόσβαση σε κατάλληλες μεθόδους θεραπείας και τεχνολογία.\n5. Τα Κράτη οφείλουν να διασφαλίζουν πως το ιατρικό και παραϊατρικό και το βοηθητικό προσωπικό είναι επαρκώς εκπαιδευμένο ώστε να μην παρέχει ακατάλληλες συμβουλές στους γονείς, κι έτσι να περιορίζει τις επιλογές για τα παιδιά τους. Η εκπαίδευση θα πρέπει να είναι μία διαδικασία σε εξέλιξη και να βασίζεται στις πιο πρόσφατες διαθέσιμες πληροφορίες.\n6. Τα Κράτη πρέπει να διασφαλίζουν πως στα Α.Μ.Ε.Α. παρέχεται κάθε συνήθης θεραπεία και φαρμακευτική αγωγή για τις οποίες υπάρχει ανάγκη, ώστε αυτά να διατηρούν και να βελτιώνουν το επίπεδο της λειτουργίας τους.\nΚανόνας 3. Αποκατάσταση*.\nΤα Κράτη πρέπει να διασφαλίζουν την παροχή υπηρεσιών αποκατάστασης σε Α.Μ.Ε.Α. ώστε αυτά να επιτυγχάνουν και να συντηρούν το άριστο επίπεδο ανεξαρτησίας και λειτουργίας.\n1. Τα Κράτη πρέπει ν’ αναπτύσσουν εθνικά προγράμματα αποκατάστασης για όλες τις ομάδες Α.Μ.Ε.Α. Τέτοια προγράμματα πρέπει να βασίζονται στις εκάστοτε ατομικές ανάγκες των Α.Μ.Ε.Α. και στις αρχές της πλήρους συμμετοχής και της ισότητας.\n2. Τέτοια προγράμματα πρέπει να περιλαμβάνουν ένα ευρύ πεδίο δραστηριοτήτων, όπως εκπαίδευση για την βελτίωση ή αντιστάθμιση βασικών ικανοτήτων μιας λειτουργίας που έχει επηρεασθεί, συμβουλευτική Α.Μ.Ε.Α. και των οικογενειών τους, ανάπτυξη αυτοπεποίθησης, περιστασιακές υπηρεσίες τέτοιες όπως η εκτίμηση της προόδου και η καθοδήγηση.\n3. Όλα τα Α.Μ.Ε.Α., συμπεριλαμβανομένων τούτων με σοβαρές ή/και πολλαπλές αναπηρίες, που ζητούν αποκατάσταση πρέπει να έχουν πρόσβαση σ’ αυτήν.\n4. Τα Α.Μ.Ε.Α. και οι οικογένειές τους πρέπει να είναι ικανά να συμμετέχουν στον σχεδιασμό και την οργάνωση των υπηρεσιών αποκατάστασης που τους αφορούν.\n5. Όλες οι υπηρεσίες αποκατάστασης πρέπει να είναι διαθέσιμες στις τοπικές κοινότητες όπου ζουν Α.Μ.Ε.Α. Παρά ταύτα, σε ορισμένες περιπτώσεις, για να επιτύχουμε ένα συγκεκριμένο εκπαιδευτικό σκοπό, ειδικά και περιορισμένου χρόνου μαθήματα αποκατάστασης θα πρέπει να οργανώνονται, εκεί όπου είναι κατάλληλο, και σε μορφή εγκλεισμού σε ειδικό κατάστημα.\n6. Τα Α.Μ.Ε.Α. κι οι οικογένειές τους πρέπει να ενθαρρύνονται να παίρνουν μέρος σε προγράμματα αποκατάστασης, για παράδειγμα ως εκπαιδευτές, επιμελητές και σύμβουλοι.\n7. Τα Κράτη πρέπει να βασίζονται στην πραγματογνωμοσύνη των οργανώσεων των Α.Μ.Ε.Α. όταν σχεδιάζουν ή αξιολογούν προγράμματα αποκατάστασης.\nΚανόνας 4. Υπηρεσίες υποστήριξης.\nΤα Κράτη πρέπει να διασφαλίζουν την ανάπτυξη και την παροχή υπηρεσιών υποστήριξης, συμπεριλαμβανομένων και βοηθητικών μέσων για Α.Μ.Ε.Α., έτσι ώστε να τα βοηθήσουν να αυξήσουν το επίπεδο ανεξαρτησίας στην καθημερινή τους ζωή και στην άσκηση των δικαιώματά τους.\n1. Τα Κράτη πρέπει να διασφαλίζουν την παροχή βοηθητικού εξοπλισμού, υπηρεσιών προσωπικής υποστήριξης και διερμηνείας, σύμφωνα με τις ανάγκες των Α.Μ.Ε.Α., ως σημαντικών μέτρων για την επίτευξη της ισότητας των ευκαιριών.\n2. Τα Κράτη πρέπει να ενισχύουν την ανάπτυξη, παραγωγή και διανομή του βοηθητικού εξοπλισμού και την εξυπηρέτηση των ατόμων με αυτό, καθώς και την διάδοση της γνώσης σχετικά μ΄ αυτά.\n3. Για να επιτευχθεί αυτό θα πρέπει να χρησιμοποιείται η γενικά διαθέσιμη τεχνογνωσία. Σε Κράτη όπου είναι διαθέσιμη βιομηχανία υψηλής τεχνολογίας, πρέπει αυτή πλήρως να χρησιμοποιείται ώστε να βελτιωθεί η σταθερότητα κι η αποτελεσματικότητα των βοηθητικών μέσων κι υλικών. Είναι σημαντικό να ενθαρρυνθεί η ανάπτυξη και η παραγωγή απλών και μη δαπανηρών τέτοιων μέσων, χρησιμοποιώντας τοπικό υλικό και δυνατότητες όταν αυτό μπορεί να γίνει. Α.Μ.Ε.Α. θα μπορούσαν να συμμετέχουν προσωπικά στην παραγωγή αυτών των μέσων.\n4. Τα Κράτη πρέπει ν’ αναγνωρίζουν πως όλα τα Α.Μ.Ε.Α. που χρειάζονται βοηθητικό εξοπλισμό ή υλικό πρέπει να έχουν πρόσβαση σ’ αυτά όπως αρμόζει, συμπεριλαμβανομένης και της πρόσβασης σε οικονομικούς πόρους. Αυτό μπορεί να σημαίνει πως τα βοηθητικά μέσα κι υλικά πρέπει να παρέχονται δωρεάν η σε τέτοια χαμηλή τιμή ώστε τα Α.Μ.Ε.Α. και οι οικογένειές τους να είναι σε θέση να τα αγοράσουν.\n5. Στα προγράμματα αποκατάστασης και για την προμήθεια των βοηθητικών μέσων κι υλικών, τα Κράτη πρέπει να λαμβάνουν υπ’ όψη τους τις ειδικές ανάγκες των κοριτσιών κι αγοριών με ειδικές ανάγκες σε ότι αφορά στον σχεδιασμό, στην ανθεκτικότητα και στην αναλόγως με την ηλικία καταλληλότητα των βοηθητικών μέσων κι υλικών.\n6. Τα Κράτη πρέπει να υποστηρίξουν την ανάπτυξη και την προσφορά προγραμμάτων προσωπικής υποστήριξης και υπηρεσιών διερμηνείας, ειδικά για τα άτομα με σοβαρές και/ή πολλαπλές αναπηρίες. Τέτοια προγράμματα θα ανέβαζαν το επίπεδο της συμμετοχής των Α.Μ.Ε.Α. στην καθημερινή ζωή στο σπίτι, την εργασία, στο σχολείο και στις δραστηριότητες του ελεύθερου χρόνου.\n7. Τα προγράμματα προσωπικής υποστήριξης πρέπει να σχεδιάζονται με τέτοιο τρόπο ώστε τα Α.Μ.Ε.Α. που χρησιμοποιούν τα προγράμματα αυτά να έχουν μία αποφασιστική επιρροή στον τρόπο που τα προγράμματα αυτά πραγματοποιούνται.\nΚανόνας 5. Πρόσβαση.\nΤα Κράτη πρέπει ν’ αναγνωρίζουν την μεγάλη σημασία (της δυνατότητας) πρόσβασης στην διαδικασία της ισότητας των ευκαιριών σε όλα τα κοινωνικά επίπεδα. Για τα Α.Μ.Ε.Α. κάθε είδους, τα Κράτη οφείλουν (α) να πραγματοποιούν προγράμματα δράσης για την δυνατότητα πρόσβασης στο φυσικό περιβάλλον, (β) να λαμβάνουν μέτρα ώστε να παρέχουν πρόσβαση στην πληροφόρηση και την επικοινωνία.\n1. Τα Κράτη πρέπει ν’ αναλαμβάνουν πρωτοβουλίες για την άρση των εμποδίων στην συμμετοχή στο φυσικό περιβάλλον. Τέτοια μέτρα πρέπει να συνίστανται στην ανάπτυξη βασικών αρχών και κατευθυντηρίων γραμμών και στην θέσπιση νομοθεσίας για την διασφάλιση της πρόσβασης σε διάφορους κοινωνικούς χώρους στέγαση, κτίρια, υπηρεσίες δημοσίων μεταφορικών μέσων κι άλλων μέσων μεταφοράς, δρόμοι και υπαίθριο περιβάλλον.\n2. Τα Κράτη πρέπει να διασφαλίζουν ώστε οι αρχιτέκτονες, οι μηχανικοί κατασκευών και άλλοι που επαγγελματικά εμπλέκονται στον σχεδιασμό και την κατασκευή του φυσικού περιβάλλοντος να έχουν πρόσβαση σε κατάλληλη πληροφόρηση γύρω από την πολιτική για την προστασία των Α.Μ.Ε.Α. και τα κατάλληλα μέτρα για να επιτευχθεί η πρόσβαση.\n3. Οι ανάγκες πρόσβασης πρέπει να συμπεριλαμβάνονται στον σχεδιασμό και την κατασκευή του φυσικού περιβάλλοντος εξαρχής της διαδικασίας σχεδίασης.\n4. Οργανώσεις Α.Μ.Ε.Α. πρέπει να εισακούγονται όταν πρόκειται για μέτρα και κανόνες υπό διαμόρφωση σχετικά με την πρόσβαση. Πρέπει επίσης να συμμετέχουν τοπικά, από το αρχικό στάδιο του σχεδιασμού, όταν δημόσια σχέδια κατασκευής προετοιμάζονται, πράγμα που συμβάλλει στη διασφάλιση μεγαλύτερης πρόσβασης.\n(β) Πρόσβαση στην πληροφορία και την επικοινωνία\n5. Α.Μ.Ε.Α. και, όπου χρειάζεται, οι οικογένειές τους και οι κηδεμόνες τους, πρέπει να έχουν πρόσβαση σε πλήρη πληροφόρηση σχετικά με τα δικαιώματα, τις υπηρεσίες και τα προγράμματα σε διάθεση, σε όλα τα στάδια. Τέτοια πληροφορία πρέπει να είναι προσβάσιμη από Α.Μ.Ε.Α.\n6. Τα Κράτη πρέπει να αναπτύσσουν στρατηγικές ώστε να καταστήσουν τις υπηρεσίες πληροφόρησης και τεκμηρίωσης προσβάσιμες σε διαφορετικές ομάδες Α.Μ.Ε.Α. Μέθοδος Braille, υπηρεσίες ηχογράφησης, εκτενής μεγέθυνση και άλλες κατάλληλες τεχνολογίες πρέπει να χρησιμοποιούνται ώστε να παρέχουν πρόσβαση σε γραπτή πληροφορία και τεκμηρίωση για άτομα με προβλήματα οράσεως. Ομοίως, κατάλληλη τεχνολογία πρέπει να χρησιμοποιείται ώστε να υπάρχει πρόσβαση σε προφορικές πληροφορίες για πρόσωπα με ακουστικές ή και δυσκολίες κατανόησης.\n7. Σημασία πρέπει να αποδίδεται στην χρήση της νοηματικής γλώσσας στην εκπαίδευση των κωφών παιδιών, στις οικογένειες και τις κοινότητές τους. Υπηρεσίες διερμηνείας της νοηματικής γλώσσας των νοημάτων πρέπει να παρέχεται για να διευκολύνει την επικοινωνία μεταξύ των κωφών και άλλων προσώπων.\n8. Σημασία πρέπει ν’ αποδίδεται στις ανάγκες ανθρώπων με άλλες αναπηρίες ως προς την επικοινωνία.\n9. Τα Κράτη πρέπει να ενθαρρύνουν τα μέσα, ειδικά την τηλεόραση, το ραδιόφωνο και τις εφημερίδες, να κάνουν τις υπηρεσίες τους προσβάσιμες.\n10. Τα Κράτη πρέπει να διασφαλίζουν πως η νέα ηλεκτρονική πληροφόρηση και τα συστήματα υπηρεσιών που προσφέρονται στο ευρύ κοινό, θα κατασκευάζονται ομού κι εξαρχής με δυνατότητες πρόσβασης σε Α.Μ.Ε.Α. ή σχεδιασμένα ώστε να προσαρμόζονται και να είναι προσβάσιμα στα άτομα με ειδικές ανάγκες.\n11. Θα πρέπει να λαμβάνεται υπόψη η γνώμη των Οργανώσεων Α.Μ.Ε.Α. για παροχή συμβουλών κατά την ανάπτυξη μέτρων που αφορούν την πρόσβαση στις υπηρεσίες πληροφόρησης.\nΚανόνας 6. Εκπαίδευση\nΤα Κράτη πρέπει ν’ αναγνωρίζουν την αρχή των ίσων ευκαιριών στην πρωτοβάθμια, δευτεροβάθμια και τριτοβάθμια εκπαίδευση για τα παιδιά, τους έφηβους και τους ενήλικες με ειδικές ανάγκες με ολοκληρωμένες ρυθμίσεις. Πρέπει να φροντίζουν ώστε να διασφαλίζουν την εκπαίδευση των Α.Μ.Ε.Α. ως αναπόσπαστο κομμάτι του εκπαιδευτικού συστήματος.\n1. Οι γενικές διοικητικές αρχές εκπαίδευσης είναι υπεύθυνες για την εκπαίδευση των Α.Μ.Ε.Α. στα πλαίσια της ενσωμάτωσης. Η εκπαίδευση Α.Μ.Ε.Α. πρέπει ν’ αποτελεί ένα αναπόσπαστο κομμάτι του εθνικού εκπαιδευτικού σχεδιασμού, της ανάπτυξης των εκπαιδευτικών προγραμμάτων και της σχολικής οργάνωσης.\n2. Στα σχολεία της βασικής εκπαίδευσης προϋποτίθεται η παροχή διερμηνείας και άλλων κατάλληλων υπηρεσιών υποστήριξης. Υπηρεσίες επαρκούς πρόσβασης κι υποστήριξης, σχεδιασμένες να ικανοποιούν τις ανάγκες των Α.Μ.Ε.Α. πρέπει να παρέχονται.\n3. Ομάδες γονέων και οργανώσεις Α.Μ.Ε.Α. πρέπει να συμμετέχουν στην εκπαιδευτική διαδικασία σε όλα τα επίπεδα.\n4. Σε Κράτη όπου η εκπαίδευση είναι υποχρεωτική, αυτή πρέπει να παρέχεται επίσης σε κορίτσια κι αγόρια ανεξαρτήτου είδους κι επιπέδου αναπηρίας, συμπεριλαμβανομένων και των πλέον σοβαρών.\n5. Ειδική προσοχή πρέπει να αποδίδεται στις εξής περιπτώσεις:\n(α) Πολύ μικρά παιδιά με ειδικές ανάγκες,\n(β) Παιδιά προσχολικής ηλικίας με ειδικές ανάγκες\n(γ) Ενήλικες με ειδικές ανάγκες, ιδιαιτέρως γυναίκες.\n6. Για την εξασφάλιση των εκπαιδευτικών παροχών για Α.Μ.Ε.Α. στην βασική εκπαίδευση, τα Κράτη πρέπει:\n(α) Να έχουν μία καθαρά προκαθορισμένη κρατική πολιτική, κατανοητή κι αποδεκτή στο επίπεδο του σχολείου και από την ευρύτερη κοινότητα,\n(β) Να επιτρέπουν την ευελιξία της διδασκομένης ύλης, προσθήκη και την προσαρμογή,\n(γ) Να παρέχουν υλικά ποιότητας, συνεχή εκπαίδευση εκπαιδευτικών, δασκάλων και βοηθητικού προσωπικού.\n7. Προγράμματα ενσωμάτωσης στην εκπαίδευση καθώς και προγράμματα βασιζόμενα στην κοινότητα θα πρέπει να θεωρούνται συμπληρωματικές προσεγγίσεις στην παροχή αποδοτικής εκπαίδευσης κι εξάσκησης των Α.Μ.Ε.Α.. Εθνικά προγράμματα βασιζόμενα στην κοινότητα θα πρέπει να ενθαρρύνουν τις κοινότητες να χρησιμοποιούν και αναπτύσσουν τους πόρους τους προς την παροχή εκπαίδευσης, σε τοπικό επίπεδο, στα Α.Μ.Ε.Α..\n8. Σε περιπτώσεις όπου το γενικό εκπαιδευτικό σύστημα δεν μπορεί επαρκώς να ικανοποιήσει τις ανάγκες όλων των Α.Μ.Ε.Α., μπορεί να παρέχεται ειδική αγωγή. Στόχο της πρέπει ν’ αποτελεί η προετοιμασία σπουδαστών για την εισαγωγή στο γενικό εκπαιδευτικό σύστημα. Η ποιότητα μιας τέτοιας εκπαίδευσης πρέπει να χαρακτηρίζεται από τους ίδιους κανόνες και στόχους με τη γενική εκπαίδευση, με την οποία και πρέπει να είναι στενά συνδεδεμένη. Το ελάχιστο, για τους σπουδαστές με ειδικές ανάγκες πρέπει να διατίθενται το ίδιο ποσοστό των εθνικών πόρων που διατίθενται για τους σπουδαστές χωρίς ειδικές ανάγκες. Τα Κράτη πρέπει να στοχεύουν στην βαθμιαία ενσωμάτωση των υπηρεσιών ειδικής αγωγής στην βασική εκπαίδευση. Είναι γνωστό ότι σε ορισμένες περιπτώσεις η ειδική αγωγή μπορεί γενικά να θεωρείται ότι είναι η πλέον κατάλληλη μορφή εκπαίδευσης για ορισμένους σπουδαστές με ειδικές ανάγκες.\n9. Ένεκα των ιδιαίτερων αναγκών επικοινωνίας των κωφών και κωφών/ τυφλών ατόμων, η εκπαίδευσή τους μπορεί περισσότερο κατάλληλα να παρέχεται σε σχολεία για τέτοια πρόσωπα, ή σε ειδικές τάξεις και μαθήματα στο βασικό σχολείο. Συγκεκριμένα στο αρχικό στάδιο, πρέπει να δοθεί ιδιαίτερη προσοχή στην πολιτισμικά ευαίσθητη εκπαίδευση που θα βοηθήσει στην ανάπτυξη δεξιοτήτων αποτελεσματικής επικοινωνίας και μέγιστης ανεξαρτησίας για ανθρώπους που είναι κωφοί ή κωφοί/ τυφλοί.\nΚανόνας 7. Απασχόληση\nΤα Κράτη πρέπει ν’ αναγνωρίζουν την αρχή πως τα Α.Μ.Ε.Α. πρέπει να διαθέτουν την εξουσία ώστε να ασκούν τα ανθρώπινα δικαιώματά τους, ιδιαιτέρως στο πεδίο της απασχόλησης. Σε αμφότερες αγροτικές και αστικές περιοχές πρέπει να έχουν ίσες ευκαιρίες για παραγωγική κι επικερδή απασχόληση στην αγορά εργασίας.\n1. Νόμοι και ρυθμίσεις στον τομέα της απασχόλησης πρέπει να μην δημιουργούν διακρίσεις έναντι Α.Μ.Ε.Α. και πρέπει να μην εγείρουν εμπόδια στην απασχόλησή τους.\n2. Τα Κράτη πρέπει να υποστηρίζουν ενεργά την ένταξη Α.Μ.Ε.Α. στην ανοικτή απασχόληση. Αυτή η ενεργός υποστήριξη θα μπορούσε να προκύψει μέσω διαφόρων μέτρων, όπως η επαγγελματική κατάρτιση, σχήματα με ανάλογα μέρη κινήτρων-κατευθύνσεων, προστατευμένη ή σχέδια παροχής κινήτρων, δάνεια ή επιχορηγήσεις για μικρές επιχειρήσεις, αποκλειστικά συμβόλαια ή δικαιώματα προτεραιότητας παραγωγής, φοροαπαλλαγές, συμβόλαια συμβιβασμού ή άλλου είδους τεχνική ή οικονομική βοήθεια σε επιχειρήσεις που απασχολούν εργαζόμενους με ειδικές ανάγκες. Τα Κράτη πρέπει ακόμη να ενθαρρύνουν εργοδότες να πραγματοποιούν λογικές διευθετήσεις για την στέγαση Α.Μ.Ε.Α.\n3. Τα προγράμματα δράσης των Κρατών πρέπει να περιλαμβάνουν:\n(α) Μέτρα για τον σχεδιασμό και την προσαρμογή χώρων και κτιρίων εργασίας με τέτοιον τρόπο που να γίνονται προσβάσιμα στα άτομα με διαφορετικές ειδικές ανάγκες.\n(β) Υποστήριξη για την χρήση νέων τεχνολογιών, την ανάπτυξη και παραγωγή υποστηρικτικών μέσων, εργαλείων κι εξοπλισμού, καθώς και μέτρα για την διευκόλυνση της πρόσβασης σε τέτοια μέσα κι εξοπλισμό για τα Α.Μ.Ε.Α., ώστε αυτά να καταστούν ικανά να κερδίσουν και να διατηρήσουν την απασχόλησή τους.\n(γ) Παροχή κατάλληλης εκπαίδευσης και τοποθέτησης, καθώς και συνεχής υποστήριξη όπως με υπηρεσίες προσωπικής βοήθειας και διερμηνείας.\n4. Τα Κράτη πρέπει να πυροδοτούν και να υποστηρίζουν καμπάνιες για την αφύπνιση της κοινής γνώμης, σχεδιασμένες ώστε να καταπολεμούν τις αρνητικές στάσεις και προκαταλήψεις έναντι των εργαζομένων με ειδικές ανάγκες.\n5. Στα πλαίσια των δυνατοτήτων τους ως εργοδότες, τα Κράτη πρέπει να δημιουργούν ευνοϊκές συνθήκες για την απασχόληση των Α.Μ.Ε.Α. στην δημόσιο τομέα.\n6. Τα Κράτη, οι οργανώσεις των εργαζομένων και οι εργοδότες πρέπει να συνεργάζονται για την διασφάλιση δίκαιης πρόσληψης και πολιτικών προαγωγής, τον καθορισμό όρων απασχόλησης, το ύψος της αμοιβής, τα μέτρα βελτίωσης του περιβάλλοντος εργασίας ώστε να προλαμβάνονται ατυχήματα και τέλος σε ότι αφορά τα μέτρα για την αποκατάσταση εργαζομένων που είχαν εργατικά ατυχήματα.\n7. Ο στόχος πρέπει να είναι πάντα για τα Α.Μ.Ε.Α., η κατάκτηση θέσεων απασχόλησης στην ανοικτή αγορά εργασίας. Για Α.Μ.Ε.Α. των οποίων οι ανάγκες δεν είναι κατάλληλες για τις συνθήκες της ανοικτής απασχόλησης, μικρές μονάδες προστατευμένης ή υποστηριζόμενης απασχόλησης μπορεί ν’ αποτελούν μία εναλλακτική λύση. Είναι σημαντικό η ποιότητα αυτών των προγραμμάτων να εκτιμάται ως προς την επάρκεια προς παροχή ευκαιριών στα Α.Μ.Ε.Α., ώστε αυτά να καταλαμβάνουν θέσεις απασχόλησης στην αγορά εργασίας.\n8. Μέτρα πρέπει να λαμβάνονται ώστε να συμπεριλαμβάνονται και Α.Μ.Ε.Α. σε προγράμματα εκπαίδευσης κι απασχόλησης σε ιδιωτικούς και ανεπίσημους τομείς.\n9. Τα Κράτη, οι οργανώσεις εργαζομένων και οι εργοδότες πρέπει να συνεργάζονται με τις οργανώσεις Α.Μ.Ε.Α. σε ότι αφορά όλα τα μέτρα δημιουργίας ευκαιριών εκπαίδευσης κι απασχόλησης, συμπεριλαμβανομένου του ευέλικτου ωραρίου, της μερικής απασχόλησης, της εργασίας συμμετοχικού τύπου, της αυτοαπασχόλησης και της εξυπηρέτησης Α.Μ.Ε.Α.\nΚανόνας 8. Διατήρηση εισοδήματος και κοινωνική ασφάλεια.\nΤα Κράτη είναι υπεύθυνα για την παροχή κοινωνικής ασφάλισης και την διατήρηση του εισοδήματος των Α.Μ.Ε.Α.\n1. Τα Κράτη οφείλουν να διασφαλίζουν την παροχή επαρκούς εισοδηματικής υποστήριξης σε Α.Μ.Ε.Α. τα οποία, ένεκα της αναπηρίας ή παραγόντων σχετικών με την αναπηρία, προσωρινά έχασαν ή έχουν υποστεί μείωση των εισοδημάτων τους ή ακόμη έγιναν αποδέκτες άρνησης ευκαιριών απασχόλησης. Τα Κράτη πρέπει να διασφαλίζουν σχετικά με την παροχή υποστήριξης, τον υπολογισμό των εξόδων, στα οποία συχνά υποβάλλονται τα Α.Μ.Ε.Α. και οι οικογένειές τους, εξαιτίας της αναπηρίας.\n2. Στις χώρες όπου η κοινωνική ασφάλεια, η κοινωνική ασφάλιση και άλλα προγράμματα κοινωνικής πρόνοιας υπάρχουν ή αναπτύσσονται για τον γενικό πληθυσμό, τα Κράτη πρέπει να εξασφαλίζουν πως τέτοια συστήματα δεν αποκλείουν ή δεν δημιουργούν διακρίσεις σε βάρος Α.Μ.Ε.Α.\n3. Τα Κράτη επίσης πρέπει να διασφαλίζουν την παροχή εισοδηματικής υποστήριξης και προστασίας της κοινωνικής ασφάλειας για άτομα που αναλαμβάνουν την φροντίδα Α.Μ.Ε.Α.\n4. Τα συστήματα κοινωνικής ασφάλισης πρέπει να περιλαμβάνουν κίνητρα αποκατάστασης της ικανότητας των Α.Μ.Ε.Α. να κερδίζουν το εισόδημά τους. Τέτοια συστήματα πρέπει να συνεισφέρουν στην οργάνωση, ανάπτυξη και χρηματοδότηση της επαγγελματικής εκπαίδευσης. Πρέπει επίσης να διαθέτουν υπηρεσίες επαγγελματικής τοποθέτησης.\n5. Τα προγράμματα κοινωνικής ασφάλειας πρέπει επίσης να παρέχουν κίνητρα στα Α.Μ.Ε.Α. ώστε αυτά ν’ αναζητούν απασχόληση με σκοπό την εγκαθίδρυση ή αποκατάσταση της ικανότητάς τους να κερδίζουν εισόδημα.\n6. Η εισοδηματική υποστήριξη πρέπει να διατηρείται για όσο διάστημα οι συνθήκες αναπηρίας παραμένουν και με τρόπο που δεν αποθαρρύνουν τα Α.Μ.Ε.Α. να αναζητούν απασχόληση. Αυτό πρέπει να μειώνεται η να παίρνει ένα τέλος όταν τα Α.Μ.Ε.Α. καταφέρουν να κερδίζουν ένα επαρκές και ασφαλές εισόδημα.\n7. Κράτη, όπου η κοινωνική ασφάλιση σε μεγάλο βαθμό παρέχεται από τον ιδιωτικό τομέα, πρέπει να ενθαρρύνουν τις τοπικές κοινότητες, τους οργανισμούς κοινωνικής πρόνοιας και τις οικογένειες ν’ αναπτύσσουν αυτόνομα μέτρα και κίνητρα για την απασχόληση ή τις επαγγελματικές δραστηριότητες Α.Μ.Ε.Α.\nΚανόνας 9. Οικογενειακή ζωή και προσωπική ακεραιότητα.\nΤα Κράτη πρέπει να προωθούν την πλήρη συμμετοχή Α.Μ.Ε.Α. στην οικογενειακή ζωή. Πρέπει να προωθούν το δικαίωμά τους στην προσωπική ακεραιότητα και να διασφαλίζουν πως η νομοθεσία δεν δημιουργεί διακρίσεις σε βάρος Α.Μ.Ε.Α. αναφορικά με τις σεξουαλικές σχέσεις, το γάμο, την πατρότητα ή μητρότητα.\n1. Στα Α.Μ.Ε.Α. πρέπει να παρέχεται η δυνατότητα να ζουν με τις οικογένειές τους. Τα Κράτη πρέπει να ενθαρρύνουν την εισαγωγή στην οικογενειακή συμβουλευτική κατάλληλων μέσων που ν’ αφορούν την αναπηρία και τις συνέπειές της στην ζωή της οικογένειας. Υπηρεσίες για την φροντίδα κατά την διάρκεια των διακοπών και για την εξυπηρέτηση των Α.Μ.Ε.Α. πρέπει να παρέχονται στις οικογένειες, μεταξύ των μελών των οποίων συγκαταλέγεται ένα τέτοιο άτομο. Τα Κράτη οφείλουν να άρουν όλα τα μη αναγκαία εμπόδια για τα πρόσωπα που επιθυμούν να αναθρέψουν ή να υιοθετήσουν ένα παιδί ή έναν ενήλικα με ειδικές ανάγκες.\n2. Στα Α.Μ.Ε.Α. δεν πρέπει να απαγορευτεί η δυνατότητα να δοκιμάσουν την σεξουαλικότητά τους, να έχουν σεξουαλικές σχέσεις και να γίνουν γονείς. Συνυπολογίζοντας το γεγονός ότι τα Α.Μ.Ε.Α. μπορεί να συναντήσουν δυσκολίες στο να παντρευτούν και να κάνουν οικογένεια, τα Κράτη πρέπει να ενθαρρύνουν την διαθεσιμότητα κατάλληλης συμβουλευτικής. Τα Α.Μ.Ε.Α. πρέπει να έχουν την ίδια πρόσβαση όπως και όλοι στις μεθόδους οικογενειακού προγραμματισμού, όπως και σε προσβάσιμη πληροφόρηση σχετικά με την σεξουαλική λειτουργία του σώματός τους.\n3. Τα Κράτη πρέπει να προωθούν μέτρα αλλαγής των αρνητικών στάσεων απέναντι στον γάμο, τη σεξουαλικότητα και την ιδιότητα του γονέα Α.Μ.Ε.Α., ειδικά των κοριτσιών και γυναικών με ειδικές ανάγκες που ακόμα επικρατούν στην κοινωνία. Τα Μ.Μ.Ε. πρέπει να ενθαρρύνονται ώστε να παίζουν έναν σημαντικό ρόλο στην άρση τέτοιων αρνητικών στάσεων.\n4. Τα Α.Μ.Ε.Α. και οι οικογένειές τους πρέπει να έχουν πλήρη ενημέρωση σχετικά με την λήψη μέτρων προφύλαξης απέναντι σε σεξουαλική κι άλλου τύπου κακομεταχείριση. Α.Μ.Ε.Α. είναι ιδιαιτέρως ευάλωτα στο να γίνονται αντικείμενα κακομεταχείρισης μέσα στα πλαίσια της οικογένειας, της κοινότητας ή των ιδρυμάτων και χρειάζεται να μάθουν είναι γεγονός και ν’ αναφέρουν τέτοιες πράξεις.\nΚανόνας 10. Πολιτισμός\nΤα Κράτη θα διασφαλίζουν την ένταξη και την συμμετοχή Α.Μ.Ε.Α. σε δραστηριότητες πολιτισμού σε ισότιμη βάση.\n1. Τα Κράτη πρέπει να εξασφαλίζουν ότι τα Α.Μ.Ε.Α. έχουν την ευκαιρία να χρησιμοποιούν την δημιουργικότητά τους, το καλλιτεχνικό και πνευματικό δυναμικό τους, όχι μόνον προς το δικό τους όφελος, άλλα επίσης για τον εμπλουτισμό της κοινότητάς τους, είτε αυτά βρίσκονται σε αστικές, είτε σε αγροτικές περιοχές. Παραδείγματα τέτοιων δραστηριοτήτων είναι ο χορός, η μουσική, η λογοτεχνία, το θέατρο, πλαστικές τέχνες, ζωγραφική, και γλυπτική. Ιδιαιτέρως σε αναπτυσσόμενες χώρες, έμφαση πρέπει να δίνεται σε παραδοσιακές και σύγχρονες μορφές τέχνης, όπως μαριονέτες, απαγγελία και αφήγηση.\n2. Τα Κράτη πρέπει να προωθούν την πρόσβαση σε χώρους και υπηρεσίες για εκδηλώσεις πολιτισμού, τέτοιων όπως τα θέατρα, τα μουσεία, οι κινηματογράφοι και οι βιβλιοθήκες, σε Α.Μ.Ε.Α.\n3. Τα Κράτη πρέπει να πυροδοτούν την ανάπτυξη και την χρήση ειδικών τεχνικών μέσων για να κάνουν προσβάσιμα στα Α.Μ.Ε.Α. τη λογοτεχνία, τον κινηματογράφο και το θέατρο.\nΚανόνας 11. Ψυχαγωγία και αθλητισμός\nΤα Κράτη θα λαμβάνουν μέτρα για την διασφάλιση των ίσων ευκαιριών των Α.Μ.Ε.Α. στην ψυχαγωγία και τον αθλητισμό.\n1. Τα Κράτη πρέπει να προωθούν για μέτρα που θα επιτρέψουν πρόσβαση των Α.Μ.Ε.Α. στους χώρους αναψυχής κι αθλητισμού, στα ξενοδοχεία, τις παραλίες, τα γήπεδα άθλησης, τα γυμναστήρια κλπ, για τα Α.Μ.Ε.Α. Τέτοια μέτρα πρέπει να περιλαμβάνουν υποστήριξη για το προσωπικό στα προγράμματα αναψυχής κι αθλητισμού, συμπεριλαμβανομένων και σχεδίων ανάπτυξης μεθόδων που αφορούν την δυνατότητα πρόσβασης, και την συμμετοχή, τα προγράμματα πληροφόρησης κι εκπαίδευσης.\n2. Οι τουριστικές αρχές, τα πρακτορεία ταξιδίων, τα ξενοδοχεία, οι οργανώσεις εθελοντών κι άλλοι που ασχολούνται με την οργάνωση δραστηριοτήτων αναψυχής ή ευκαιριών για ταξίδια, πρέπει να προσφέρουν τις υπηρεσίες τους σε όλους, λαμβάνοντας υπ’ όψη τις ειδικές ανάγκες των Α.Μ.Ε.Α. Κατάλληλη εκπαίδευση πρέπει να παρέχεται για την υποστήριξη αυτής της διαδικασίας.\n3. Οι αθλητικές οργανώσεις πρέπει να ενθαρρύνονται να δημιουργούν ευκαιρίες συμμετοχής για τα Α.Μ.Ε.Α. σε αθλητικές δραστηριότητες. Σε ορισμένες περιπτώσεις, τα μέτρα για την πρόσβαση θα μπορούσε να είναι αρκετά για να δημιουργήσουν ευκαιρίες συμμετοχής. Σε άλλες περιπτώσεις μπορεί να χρειάζονται ειδικές ρυθμίσεις ή ειδικά παιχνίδια. Τα Κράτη πρέπει να υποστηρίζουν την συμμετοχή Α.Μ.Ε.Α. σε εθνικά και διεθνή γεγονότα.\n4. Τα Α.Μ.Ε.Α. πού συμμετέχουν σε αθλητικές δραστηριότητες πρέπει να έχουν πρόσβαση σε εκπαίδευση και εκγύμναση ίδιας ποιότητας όπως κι οι άλλοι συμμετέχοντες.\n5. Οι Οργανωτές αθλητικών και ψυχαγωγικών γεγονότων πρέπει να συμβουλεύονται τις οργανώσεις των Α.Μ.Ε.Α., όταν επεξεργάζονται την ανάπτυξη των υπηρεσιών τους για τα Α.Μ.Ε.Α.\nΚανόνας 12. Θρήσκευμα\nΤα Κράτη θα ενθαρρύνουν μέτρα ίσης συμμετοχής των Α.Μ.Ε.Α. στην θρησκευτική ζωή των κοινοτήτων τους.\n1. Τα Κράτη πρέπει να ενθαρρύνουν, σε συμφωνία με τις θρησκευτικές αρχές, μέτρα για την εξάλειψη των διακρίσεων και την δημιουργία δυνατοτήτων πρόσβασης των Α.Μ.Ε.Α. στις θρησκευτικές δραστηριότητες.\n2. Τα Κράτη πρέπει να ενθαρρύνουν την ενημέρωση σχετικά με θέματα που άπτονται των ειδικές ανάγκες σε θρησκευτικά ιδρύματα κι οργανώσεις. Τα Κράτη πρέπει επίσης να ενθαρρύνουν τις θρησκευτικές αρχές να συμπεριλαμβάνουν την ενημέρωση την σχετική με τις πολιτικές για τις ειδικές ανάγκες στην εκπαίδευση για τα θρησκευτικά επαγγέλματα, καθώς και στα προγράμματα θρησκευτικής αγωγής.\n3. Πρέπει επίσης να ενθαρρύνουν την δυνατότητα πρόσβασης στην θρησκευτική φιλολογία για τα πρόσωπα με παθήσεις των αισθητηρίων οργάνων.\n4. Τα Κράτη και/ ή οι θρησκευτικές οργανώσεις πρέπει να συμβουλεύονται τις οργανώσεις των Α.Μ.Ε.Α. όταν αναπτύσσουν μέτρα για ίση συμμετοχή σε θρησκευτικές δραστηριότητες.\nΚανόνας 13. Πληροφόρηση και έρευνα\nΤα Κράτη αναλαμβάνουν την ολοκληρωτική ευθύνη της συλλογής και διάδοσης πληροφοριών σχετικά με τις συνθήκες διαβίωσης των Α.Μ.Ε.Α. και την προώθηση εκτεταμένων ερευνών επί παντός θέματος, συμπεριλαμβανομένων και των εμποδίων που επηρεάζουν τις ζωές των Α.Μ.Ε.Α.\n1. Τα Κράτη πρέπει, σε τακτά διαστήματα, να συγκεντρώνουν συγκεκριμένου είδους στατιστικά στοιχεία και άλλες πληροφορίες που αφορούν τις συνθήκες ζωής των Α.Μ.Ε.Α. Τέτοιων δεδομένων συγκέντρωση θα μπορούσε να διεξαχθεί από κοινού με εθνικές απογραφές και οικογενειακές επισκοπήσεις και θα μπορούσε ν’ αναληφθούν σε στενή συνεργασία, μεταξύ άλλων, με πανεπιστήμια, ινστιτούτα ερευνών και οργανώσεις Α.Μ.Ε.Α. Η συγκέντρωση δεδομένων πρέπει να περιλαμβάνει ερωτήσεις πάνω στα προγράμματα και τις υπηρεσίες καθώς και την χρήση τους.\n2. Τα Κράτη πρέπει να μελετήσουν το ενδεχόμενο της ίδρυσης τράπεζας πληροφοριών σχετικά με τις ειδικές ανάγκες, που θα συμπεριλάμβανε στατιστικές σχετικά με διαθέσιμες υπηρεσίες και προγράμματα καθώς και για διαφορετικές ομάδες Α.Μ.Ε.Α. Θα πρέπει να λαμβάνουν υπ’ όψη την ανάγκη της προστασίας της ιδιωτικής ζωής και της προσωπικής αξιοπρέπειας.\n3. Τα Κράτη πρέπει να εισάγουν και να υποστηρίξουν προγράμματα έρευνας σε κοινωνικά, οικονομικά και θέματα συμμετοχής που επηρεάζουν τις ζωές των Α.Μ.Ε.Α. και των οικογενειών τους. Τέτοιες έρευνες πρέπει να περιλαμβάνουν μελέτες για τις αιτίες, τις μορφές και τις συχνότητες των αναπηριών, την διαθεσιμότητα και την αποτελεσματικότητα των προγραμμάτων που υπάρχουν και την ανάγκη για ανάπτυξη και αξιολόγηση των υπηρεσιών και των μέτρων υποστήριξης.\n4. Τα Κράτη πρέπει ν’ αναπτύσσουν και να υιοθετούν ορολογία και κριτήρια για την διεξαγωγή εθνικών επισκοπήσεων, σε συνεργασία με οργανώσεις Α.Μ.Ε.Α.\n5. Τα Κράτη πρέπει να διευκολύνουν την συμμετοχή των Α.Μ.Ε.Α. στην συγκέντρωση δεδομένων και την έρευνα. Για την ανάληψη τέτοιων ερευνών τα Κράτη πρέπει ιδιαιτέρως να ενθαρρύνουν την στελέχωση με εξειδικευμένα Α.Μ.Ε.Α.\n6. Τα Κράτη πρέπει να υποστηρίζουν την ανταλλαγή των πορισμάτων και εμπειριών των ερευνών.\n7. Τα Κράτη πρέπει να λαμβάνουν μέτρα για την διάδοση της πληροφόρησης και της γνώσης σχετικά με τις ειδικές ανάγκες σε όλα τα πολιτικά και διοικητικά επίπεδα και εντός της εθνικής, της περιφερειακής και τοπικής σφαίρας.\nΚανόνας 14. Δημιουργία Κυβερνητικής Πολιτικής και σχεδιασμός\nΤα Κράτη θα διασφαλίζουν τον συνυπολογισμό θεμάτων που αφορούν τις ειδικές ανάγκες σε κάθε σχετική δημιουργία κυβερνητικής πολιτικής και εθνικού σχεδιασμού..\n1. Τα Κράτη πρέπει να εισάγουν και να σχεδιάζουν αρμόζουσα πολιτική για τα Α.Μ.Ε.Α. στο εθνικό επίπεδο, και να παροτρύνουν και να υποστηρίζουν δράσεις σε περιφερειακό και τοπικό επίπεδο.\n2. Τα Κράτη πρέπει να περιλαμβάνουν τις οργανώσεις Α.Μ.Ε.Α. σε όλες τις διαδικασίες λήψης αποφάσεων σχετικά με σχεδιασμούς και προγράμματα που αφορούν Α.Μ.Ε.Α. ή που επηρεάζουν την οικονομική και κοινωνική τους κατάσταση.\n3. Οι ανάγκες και τα ενδιαφέροντα των Α.Μ.Ε.Α. πρέπει να ενσωματώνονται στους σχεδιασμούς γενικής ανάπτυξης και να μην αντιμετωπίζονται ξεχωριστά.\n4. Η ολοκληρωτική ευθύνη των Κρατών για την κατάσταση των Α.Μ.Ε.Α. δεν απαλλάσσει άλλους από τις δικές τους ευθύνες. Οποιοσδήποτε έχει την ευθύνη υπηρεσιών, δραστηριοτήτων ή παροχής πληροφοριών στην κοινωνία πρέπει να ενθαρρύνεται να αποδέχεται την ευθύνη να καθιστά τέτοια προγράμματα διαθέσιμα στα Α.Μ.Ε.Α.\n5. Τα Κράτη πρέπει να διευκολύνουν την ανάπτυξη προγραμμάτων και μέτρων για Α.Μ.Ε.Α. από τοπικές κοινότητες. Ένας τρόπος να γίνει αυτό θα ήταν να δημιουργηθούν εγχειρίδια ή κατάλογοι ελέγχου και να προταθούν προγράμματα εκπαίδευσης για τοπικό προσωπικό.\nΚανόνας 15. Νομοθεσία\nΤα Κράτη έχουν την ευθύνη να δημιουργήσουν τις νομικές βάσεις για μέτρα που θα επιτυγχάνουν τους αντικειμενικούς στόχους της πλήρους συμμετοχής και ισότητας για τα πρόσωπα με ειδικές ανάγκες.\n1. Η εθνική νομοθεσία που περιλαμβάνει τα δικαιώματα και τις υποχρεώσεις των πολιτών, πρέπει να περιέχει τα δικαιώματα και τις υποχρεώσεις των Α.Μ.Ε.Α. Τα Κράτη έχουν την υποχρέωση να δίνουν την δυνατότητα στα Α.Μ.Ε.Α. να εξασκούν τα δικαιώματά τους, συμπεριλαμβανομένων των ανθρωπίνων, των ατομικών και πολιτικών δικαιωμάτων σε ισότιμη βάση με τους άλλους πολίτες. Τα Κράτη πρέπει να διασφαλίζουν ότι οι οργανώσεις των Α.Μ.Ε.Α. συμμετέχουν στην ανάπτυξη της εθνικής νομοθεσίας που αφορά τα δικαιώματα των Α.Μ.Ε.Α., καθώς και στην συνεχή αξιολόγηση αυτής της νομοθεσίας.\n2. Η Νομοθετική πρωτοβουλία μπορεί να είναι απαραίτητη για να άρει συνθήκες που επηρεάζουν δυσμενώς τις ζωές των Α.Μ.Ε.Α., συμπεριλαμβανομένης της παρενόχλησης και της ενοχοποίησης. Κάθε παροχή που καταλήγει στην δημιουργία διακρίσεων εναντίον Α.Μ.Ε.Α. πρέπει να εξαλειφθεί. Η εθνική νομοθεσία πρέπει να θεσπίσει γι’ αυτό κατάλληλες κυρώσεις σε περίπτωση παραβιάσεων των αρχών της μη-διάκρισης.\n3. Η εθνική νομοθεσία που αφορά τα Α.Μ.Ε.Α. μπορεί να εμφανίζεται με δύο διαφορετικές μορφές. Τα δικαιώματα και οι υποχρεώσεις μπορεί να ενσωματώνονται στην γενική νομοθεσία είτε να περιέχονται σε ειδική νομοθεσία. Ειδική νομοθεσία για Α.Μ.Ε.Α. μπορεί να θεμελιώνεται με διάφορους τρόπους :\n(α) θεσπίζοντας ξεχωριστή νομοθεσία, που αφορά αποκλειστικά θέματα σχετικά με τις ειδικές ανάγκες,\n(β) συμπεριλαμβάνοντας θέματα σχετικά με τις ειδικές ανάγκες στην νομοθεσία συγκεκριμένων θεμάτων,\n(γ) κάνοντας μνεία των Α.Μ.Ε.Α. ειδικά στα κείμενα των οποίων γίνεται χρήση ώστε να ερμηνεύεται η υπάρχουσα νομοθεσία.\nΈνας συνδυασμός αυτών των διαφορετικών προσεγγίσεων μπορεί να είναι επιθυμητός. Πιθανή είναι και η λήψη δραστικών μέτρων.\n4. Τα Κράτη μπορεί να ιδρύσουν επίσημους μηχανισμούς παραπόνων για να προστατεύσουν τα συμφέροντα των Α.Μ.Ε.Α.\nΚανόνας 16. Οικονομική πολιτική\nΤα Κράτη έχουν την οικονομική ευθύνη για εθνικά προγράμματα και μέτρα για την δημιουργία ίσων ευκαιριών για Α.Μ.Ε.Α.\n1. Τα Κράτη πρέπει να συμπεριλαμβάνουν θέματα σχετικά με τις ειδικές ανάγκες στους τακτικούς προϋπολογισμούς όλων των εθνικών, περιφερειακών και τοπικών κυβερνητικών σωμάτων.\n2. Τα Κράτη, οι μη-κυβερνητικές οργανώσεις και άλλα ενδιαφερόμενα σώματα πρέπει να συνεργάζονται ώστε να καθορίζουν τους πλέον αποτελεσματικούς τρόπους για την υποστήριξη σχεδίων και μέτρων σχετικών με τα Α.Μ.Ε.Α.\n3. Τα Κράτη πρέπει να λαμβάνουν υπόψη την χρήση οικονομικών μέτρων (δάνεια, φορολογικές απαλλαγές, επικερδής επιχορηγήσεις, ειδικά ταμεία, κλπ) για να πυροδοτούν και υποστηρίζουν την ισότιμη συμμετοχή στην κοινωνία των Α.Μ.Ε.Α.\n4. Σε αρκετά Κράτη μπορεί να είναι σκόπιμο να ιδρυθεί ταμείο για την ανάπτυξη των σχετικά με τις Ε.Α. θεμάτων, που θα μπορούσε να υποστηρίξει ποικίλα πειραματικά σχέδια και προγράμματα αυτοβοήθειας σε αρχικό στάδιο.\nΚανόνας 17. Συντονισμός εργασίας\nΤα Κράτη είναι υπεύθυνα για την θεμελίωση και την ενδυνάμωση εθνικών συντονιστικών επιτροπών, ή παρόμοιων σωμάτων, που θα χρησιμεύσουν ως εθνικά σημεία εστίασης σε θέματα σχετικά με τις ειδικές ανάγκες.\n1. Η εθνική συντονιστική επιτροπή ή παρόμοια σώματα πρέπει να είναι μόνιμα και να βασίζονται σε νομική καθώς και σε κατάλληλη διοικητική ρύθμιση.\n2. Ένας συνδυασμός αντιπροσώπων ιδιωτικών και δημόσιων οργανώσεων είναι ο πλέον πιθανός να επιτύχει μία διατομεακή και πολυεπιστημονική σύνθεση. Οι αντιπρόσωποι θα μπορούσαν να προέρχονται από ενδιαφερόμενα κυβερνητικά υπουργεία, οργανώσεις Α.Μ.Ε.Α. και μη-κυβερνητικές οργανώσεις.\n3. Οργανώσεις Α.Μ.Ε.Α. πρέπει να ασκούν σημαντική επιρροή στην εθνική συντονιστική επιτροπή ώστε να διασφαλίζουν δέουσα εκπλήρωση των ενδιαφερόντων τους.\n4. Η εθνική συντονιστική επιτροπή πρέπει να είναι εφοδιασμένη με επαρκή αυτονομία και πηγές ώστε να εκπληρώνει τις ευθύνες της σχετικά με τις ικανότητές της λήψης αποφάσεων. Πρέπει δε να αναφέρεται στο υψηλότερο κυβερνητικό επίπεδο.\nΚανόνας 18. Οργανώσεις ατόμων με Ειδικές Ανάγκες\nΤα Κράτη πρέπει ν’ αναγνωρίζουν το δικαίωμα των οργανώσεων των Α.Μ.Ε.Α. ν’ αντιπροσωπεύουν τα Α.Μ.Ε.Α. στο εθνικό, περιφερειακό και τοπικό επίπεδο.\nΤα Κράτη πρέπει επίσης ν’ αναγνωρίζουν τον συμβουλευτικό ρόλο των οργανώσεων των Α.Μ.Ε.Α. στην λήψη αποφάσεων που αφορούν θέματα σχετικά με τις ειδικές ανάγκες.\n1. Τα Κράτη πρέπει να ενθαρρύνουν και να υποστηρίζουν οικονομικά και με άλλους τρόπους τον σχηματισμό και την ενδυνάμωση των οργανώσεων των Α.Μ.Ε.Α., των μελών των οικογενειών και/ ή των επιτρόπων. Τα Κράτη πρέπει ν’ αναγνωρίζουν πως αυτοί οι οργανισμοί έχουν έναν ρόλο να παίξουν στην ανάπτυξη της πολιτικής για τις ειδικές ανάγκες.\n2. Τα Κράτη πρέπει να εγκαταστήσουν συνεχή επικοινωνία με τις οργανώσεις των Α.Μ.Ε.Α. και να βεβαιώσουν την συμμετοχή τους στην ανάπτυξη της κυβερνητικής πολιτικής.\n3. Ο ρόλος των οργανισμών των Α.Μ.Ε.Α. θα μπορούσε να είναι αυτός της αναγνώρισης αναγκών και προτεραιοτήτων, της συμμετοχής στον σχεδιασμό, της εγκαθίδρυσης και αξιολόγησης των υπηρεσιών και μέτρων που αφορούν τις ζωές των Α.Μ.Ε.Α., και της συμβολής στην δημόσια συνειδητοποίηση και την μεταβολή της υποστήριξης.\n4. Ως εργαλεία της αυτοεξυπηρέτησης, οι οργανώσεις των Α.Μ.Ε.Α. παρέχουν και προωθούν ευκαιρίες για την ανάπτυξη δεξιοτήτων σε ποικίλα πεδία, αμοιβαία υποστήριξη μεταξύ μελών και διανομή πληροφοριών.\n5. Οργανώσεις Α.Μ.Ε.Α. θα μπορούσαν να εξασκούν τον συμβουλευτικό τους ρόλο με αρκετούς διαφορετικούς τρόπους τέτοιους όπως να έχουν μόνιμη αντιπροσώπευση σε συμβούλια οργανισμών με κυβερνητική οικονομική ενίσχυση, να υπηρετούν σε δημόσιες επιτροπές και να παρέχουν ειδική γνώση σε διάφορα σχέδια.\n6. Ο συμβουλευτικός ρόλος των οργανώσεων των Α.Μ.Ε.Α. πρέπει να είναι συνεχής ώστε να αναπτυχθεί και να γίνει εμβάθυνση στην ανταλλαγή απόψεων και πληροφοριών μεταξύ του Κράτους και των οργανώσεων.\n7. Οι οργανώσεις πρέπει μονίμως να αντιπροσωπεύονται στην εθνική συντονιστική επιτροπή ή παρόμοια σώματα.\n8. Ο ρόλος των τοπικών οργανώσεων των Α.Μ.Ε.Α. πρέπει να αναπτύσσεται και να ενδυναμώνεται για να διασφαλίζεται ότι αυτές θα ασκούν επιρροή σε κοινοτικό επίπεδο.\nΚανόνας 19. Εκπαίδευση προσωπικού\nΤα Κράτη είναι υπεύθυνα για τη διασφάλιση επαρκούς εκπαίδευσης προσωπικού, σε όλα τα επίπεδα, που θα απασχολούνται στον σχεδιασμό και την παροχή προγραμμάτων και υπηρεσιών που αφορούν τα Α.Μ.Ε.Α.\n1. Τα Κράτη πρέπει να διασφαλίζουν πως όλες οι αρχές που παρέχουν υπηρεσίες στον τομέα των ειδικές ανάγκες παρέχουν κατάλληλη εκπαίδευση στο προσωπικό τους.\n2. Στην εκπαίδευση των επαγγελματιών στο πεδίο των ειδικές ανάγκες, καθώς και στην παροχή πληροφοριών σχετικά με τις ειδικές ανάγκες στα προγράμματα γενικής εκπαίδευσης, η αρχή της πλήρους συμμετοχής και της ισότητας πρέπει να απεικονίζονται κατάλληλα.\n3. Τα Κράτη πρέπει ν’ αναπτύσσουν προγράμματα εκπαίδευσης αφού συμβουλευθούν τις οργανώσεις των Α.Μ.Ε.Α., και τα Α.Μ.Ε.Α. πρέπει να συμμετέχουν ως δάσκαλοι, εκπαιδευτές και σύμβουλοι σε προγράμματα εκπαίδευσης προσωπικού.\n4. Η εκπαίδευση των υπαλλήλων της κοινότητας είναι μεγάλης στρατηγικής σημασίας, ιδιαίτερα στις αναπτυσσόμενες χώρες. Πρέπει να συμμετέχουν Α.Μ.Ε.Α. και να συμπεριλαμβάνει την ανάπτυξη κατάλληλων αξιών, ικανότητας και τεχνολογιών καθώς και δεξιοτήτων που μπορεί να εξασκούνται από Α.Μ.Ε.Α., τους γονείς τους, τις οικογένειες και μέλη της κοινότητας.\nΚανόνας 20. Εθνικός έλεγχος κι αξιολόγηση προγραμμάτων για τις Ειδικές Ανάγκες κατά την εφαρμογή των Κανόνων.\nΤα Κράτη είναι υπεύθυνα για τον συνεχή έλεγχο και την αξιολόγηση της εφαρμογής των εθνικών προγραμμάτων και υπηρεσιών που αφορούν την εξίσωση ή δημιουργία ίσων ευκαιριών για τα Α.Μ.Ε.Α.\n1. Τα Κράτη πρέπει περιοδικά και συστηματικά να αξιολογούν τα εθνικά προγράμματα για τις ειδικές ανάγκες και να διαδίδουν και τις βάσεις, αλλά και τα αποτελέσματα των αξιολογήσεων.\n2. Τα Κράτη πρέπει να αναπτύσσουν και να υιοθετούν όρους και κριτήρια για την αξιολόγηση προγραμμάτων και υπηρεσιών που σχετίζονται με τις ειδικές ανάγκες.\n3. Τέτοια κριτήρια και ορολογία πρέπει ν’ αναπτύσσεται σε στενή συνεργασία με οργανώσεις Α.Μ.Ε.Α. από τα πρώτα στάδια σύλληψης και σχεδιασμού.\n4. Τα Κράτη πρέπει να συμμετέχουν στην διεθνή συνεργασία ώστε ν’ αναπτύσσουν ομοιόμορφους κανόνες για την εθνική αξιολόγηση στον τομέα των ειδικές ανάγκες. Τα Κράτη πρέπει να ενθαρρύνουν και την συμμετοχή εθνικών συντονιστικών επιτροπών.\n5. Η αξιολόγηση ποικίλων προγραμμάτων στον τομέα των ειδικές ανάγκες πρέπει να είναι ενταγμένο στο στάδιο του σχεδιασμού, έτσι ώστε η υπερ-αποτελεσματικότητά τους στην εκπλήρωση των πολιτικών στόχων τους να μπορεί να αξιολογηθεί συνολικά.\nΚανόνας 21. Τεχνική και οικονομική συνεργασία\nΤα Κράτη, αμφότερα βιομηχανικά και αναπτυσσόμενα, έχουν την ευθύνη να συνεργάζονται και να λαμβάνουν μέτρα για την βελτίωση των συνθηκών διαβίωσης των Α.Μ.Ε.Α. στις αναπτυσσόμενες χώρες.\n1. Μέτρα για την επίτευξη της ισότητας των ευκαιριών των Α.Μ.Ε.Α., συμπεριλαμβανομένων των προσφύγων με ειδικές ανάγκες, πρέπει να εντάσσονται σε γενικά αναπτυξιακά προγράμματα.\n2. Τέτοια μέτρα πρέπει να είναι ενταγμένα σε όλους τους τύπους της τεχνικής και οικονομικής συνεργασίας, διμερείς και πολυμερείς, κυβερνητικούς και μη-κυβερνητικούς. Τα Κράτη πρέπει να φέρουν τα θέματα σχετικά με τις ειδικές ανάγκες στις συζητήσεις στα πλαίσια τέτοιας συνεργασίας με τους κάθε φορά εταίρους τους.\n3. Όταν σχεδιάζονται και επισκοπούνται προγράμματα τεχνικής και οικονομικής συνεργασίας, πρέπει να δίδεται ιδιαίτερη προσοχή στα αποτελέσματα τέτοιων προγραμμάτων στην κατάσταση των Α.Μ.Ε.Α. Είναι υψίστης σημασίας τα Α.Μ.Ε.Α. και οι οργανώσεις τους να συμβουλεύονται σε κάθε αναπτυξιακό σχέδιο διαμορφωμένο για τα Α.Μ.Ε.Α. Πρέπει κατευθείαν να συμμετέχουν στην ανάπτυξη, εφαρμογή και αξιολόγηση τέτοιων σχεδίων.\n4. Περιοχές προτεραιότητας για τεχνική κι οικονομική συνεργασία πρέπει να περιλαμβάνουν :\n(α) Την ανάπτυξη ανθρώπινων πόρων μέσω της ανάπτυξης δεξιοτήτων, ικανοτήτων και δυναμικού Α.Μ.Ε.Α. και την εισαγωγή δραστηριοτήτων που δημιουργούν απασχόληση από και για Α.Μ.Ε.Α.,\n(β) Την ανάπτυξη και διάδοση κατάλληλων και σχετικών με τις ειδικές ανάγκες τεχνολογιών και τεχνογνωσίας,\n5. Τα Κράτη ενθαρρύνονται επίσης να υποστηρίξουν την δημιουργία και ενδυνάμωση οργανώσεων Α.Μ.Ε.Α.\n6. Τα Κράτη πρέπει να λαμβάνουν μέτρα για την πρόοδο της γνώσης πάνω σε θέματα που άπτονται των ειδικών αναγκών μεταξύ του προσωπικού που συμμετέχει σε όλα τα επίπεδα στην διοίκηση των προγραμμάτων τεχνικής και οικονομικής συνεργασίας.\nΚανόνας 22. Διεθνής συνεργασία\nΤα Κράτη θα συμμετέχουν ενεργά στην διεθνή συνεργασία που αφορά την πολιτική για την ισότητα των ευκαιριών των Α.Μ.Ε.Α.\n1. Εντός των Η.Ε., των εξειδικευμένων υπηρεσιών και άλλων ενδιαφερόμενων διακυβερνητικών οργανισμών, τα Κράτη πρέπει να συμμετέχουν στην ανάπτυξη της πολιτικής για τις ειδικές ανάγκες.\n2. Οποτεδήποτε είναι απαραίτητο, τα Κράτη πρέπει να εισάγουν θέματα σχετικά με τις ειδικές ανάγκες στις γενικές συνομιλίες που αφορούν κανόνες, ανταλλαγή πληροφοριών, αναπτυξιακά προγράμματα, κλπ.\n3. Τα Κράτη πρέπει να ενθαρρύνουν και να υποστηρίζουν την ανταλλαγή γνώσεων κι εμπειριών μεταξύ:\n(α) Μη-κυβερνητικών οργανώσεων ενδιαφερομένων περί των ειδικών αναγκών θεμάτων,\n(β) Ινστιτούτων ερευνών και ατομικών ερευνητών που ασχολούνται με τα θέματα περί ειδικών αναγκών,\n(γ) Αντιπροσώπων προγραμμάτων πεδίου και ομάδων επαγγελματιών στον τομέα περί των ειδικών αναγκών,\n(δ) Οργανώσεων προσώπων με ειδικές ανάγκες,\n(ε) Εθνικών συντονιστικών επιτροπών.\n4. Τα Κράτη πρέπει να διασφαλίζουν ότι τα Η.Ε. και οι ειδικευμένες υπηρεσίες, όπως επίσης και όλα τα διακυβερνητικά και διακοινοβουλευτικά σώματα, σε παγκόσμιο και τοπικό επίπεδο, θα συμπεριλαμβάνουν στα πλαίσια των εργασιών τους τις γενικές και περιφερειακές οργανώσεις των Α.Μ.Ε.Α.\nΙV. ΜΗΧΑΝΙΣΜΟΣ ΕΛΕΓΧΟΥ\n1. Ο σκοπός ενός μηχανισμού ελέγχου είναι να επεκτείνει την αποτελεσματική εφαρμογή των Κανόνων. Αυτός θα βοηθήσει κάθε Κράτος να εκτιμήσει το επίπεδό του στην εφαρμογή των Κανόνων και να μετρήσει την πρόοδό του. Ο έλεγχος πρέπει να ανακαλύπτει τα εμπόδια και να προτείνει κατάλληλα μέτρα που θα συνεισέφεραν στην επιτυχή εφαρμογή των Κανόνων. Ο μηχανισμός ελέγχου θα αναγνωρίζει τα οικονομικά, κοινωνικά και πολιτισμικά χαρακτηριστικά που υπάρχουν στο κάθε Κράτος. Ένα σημαντικό στοιχείο πρέπει επίσης να είναι η παροχή συμβουλευτικών υπηρεσιών και η ανταλλαγή εμπειριών και πληροφοριών μεταξύ των Κρατών.\n2. Οι Κανόνες θα ελέγχονται εντός του πλαισίου των συνεδριάσεων της Επιτροπής για την Κοινωνική Ανάπτυξη. Ένας ειδικός εισηγητής με σχετική και εκτενή εμπειρία στα θέματα περί ειδικών αναγκών και τους διεθνείς οργανισμούς θα διορισθεί, εάν είναι ανάγκη, χρηματοδοτούμενος με έκτακτους πόρους, ώστε να ελέγχει για τρία χρόνια την εφαρμογή των Κανόνων.\n3. Οι διεθνείς οργανώσεις των Α.Μ.Ε.Α. που έχουν καθεστώς συμβούλου του Οικονομικού και Κοινωνικού Συμβουλίου και οργανώσεις που αντιπροσωπεύουν Α.Μ.Ε.Α. που ακόμη δεν έχουν δημιουργήσει τις δικές τους οργανώσεις πρέπει να καλούνται να διαμορφώνουν μεταξύ τους μία επιτροπή ειδικών, στην οποία οι οργανώσεις των Α.Μ.Ε.Α. θα έχουν την πλειοψηφία, λαμβάνοντας υπ’ όψη τις διαφορετικές μορφές ειδικών αναγκών και μια απαραίτητη ίση δίκαιη γεωγραφική κατανομή, και το οποίο θα συμβουλεύεται ο Ειδικός Εισηγητής και, όταν είναι απαραίτητο, και η Γραμματεία.\n4. Η επιτροπή των ειδικών θα ενθαρρύνεται από τον Ειδικό Εισηγητή να επιθεωρεί, να συμβουλεύει και να παρέχει πληροφορίες και προτάσεις σχετικά με την προώθηση, εφαρμογή και έλεγχο των Κανόνων.\n5. Ο Ειδικός Εισηγητής θα στείλει ένα σύνολο ερωτήσεων στα Κράτη, οργανισμούς ενταγμένους στο σύστημα των Η.Ε., και σε διακυβερνητικές και μη-κυβερνητικές οργανώσεις, συμπεριλαμβανομένων οργανώσεων Α.Μ.Ε.Α. Το σύνολο των ερωτήσεων θα αφορά σχέδια εφαρμογής των Κανόνων στα Κράτη. Οι ερωτήσεις θα είναι επιλεκτικές στην φύση και θα καλύπτουν έναν αριθμό από ειδικούς κανόνες για εις βάθος αξιολόγηση. Προετοιμάζοντας τις ερωτήσεις, ο Ειδικός Εισηγητής θα συμβουλεύεται την ομάδα των ειδικών και την Γραμματεία.\n6. Ο Ειδικός Εισηγητής θα αναζητήσει να εγκαταστήσει έναν άμεσο διάλογο όχι μόνον με τα Κράτη άλλα επίσης και με τις τοπικές μη-κυβερνητικές οργανώσεις, επιζητώντας τις δικές τους απόψεις και σχόλια επί πάσης πληροφορίας που προτίθεται να συμπεριλάβει στις αναφορές. Ο Ειδικός Εισηγητής θα παρέχει συμβουλευτικές υπηρεσίες για την εφαρμογή και τον έλεγχο των Κανόνων και υποστήριξη στην προετοιμασία των απαντήσεων στο σύνολο των ερωτήσεων.\n7. Το Γραφείο Συντονισμού Πολιτικής και Διαρκούς Ανάπτυξης της Γραμματείας, καθώς και το παρατηρητήριο των Η.Ε. για θέματα σχετικά με τις ειδικές ανάγκες, το Πρόγραμμα Ανάπτυξης των Η.Ε. και άλλοι οργανισμοί και μηχανισμοί εντός του συστήματος των Η.Ε., όπως οι περιφερειακές επιτροπές και οι εξειδικευμένες υπηρεσίες καθώς και οι διυπηρεσιακές συναντήσεις, θα συνεργαστούν με τον Ειδικό Εισηγητή στην εφαρμογή και τον έλεγχο των Κανόνων σε εθνικό επίπεδο.\n8. Ο Ειδικός Εισηγητής, υποβοηθούμενος από την Γραμματεία, θα προετοιμάσει αναφορές για υποβολή προς την Επιτροπή Κοινωνικής Ανάπτυξης κατά την 34η και 35η συνεδρίασή της. Κατά την προετοιμασία τέτοιων αναφορών, ο Εισηγητής πρέπει να συμβουλεύεται την ομάδα των ειδικών.\n9. Τα Κράτη πρέπει να ενθαρρύνουν τις εθνικές συντονιστικές επιτροπές ή παρόμοια σώματα να συμμετέχουν στην εφαρμογή και τον έλεγχο. Καθώς και τα παρατηρητήρια για τα ζητήματα των Ε.Α. στο εθνικό επίπεδο, πρέπει να ενθαρρύνονται να εγκαθιστούν διαδικασίες συντονισμού του ελέγχου των Κανόνων. Οι οργανώσεις Α.Μ.Ε.Α. πρέπει να ενθαρρύνονται ενεργά να συμμετέχουν στον έλεγχο της διαδικασίας σε όλα τα επίπεδα.\n10. Θα πρέπει να βρεθούν έκτακτοι πόροι για την δημιουργία μίας ή περισσοτέρων θέσεων διαπεριφερειακών συμβούλων επί των Κανόνων ώστε να παρέχονται άμεσες υπηρεσίες στα Κράτη, συμπεριλαμβανομένων :\n(α) Της οργάνωσης σεμιναρίων εθνικής και περιφερειακής εκπαίδευσης σχετικά με το περιεχόμενο των Κανόνων,\n(β) Της ανάπτυξης αξόνων για να υποστηριχθούν στρατηγικές στην εφαρμογή των Κανόνων,\n(γ) Της Διάδοσης πληροφοριών περί των καλύτερων πρακτικών που αφορούν την εφαρμογή των Κανόνων.\n11. Κατά την 34η συνεδρίασή της, η Επιτροπή Κοινωνικής Ανάπτυξης πρέπει να εγκαταστήσει μία ομάδα εργασίας αόριστης διάρκειας για να εξετάσει την αναφορά του Ειδικού Εισηγητή και να προβεί σε συστάσεις περί της βελτιώσεως της εφαρμογής των Κανόνων. Εξετάζοντας την αναφορά του Ειδικού Εισηγητή, η Επιτροπή, διά της ομάδας εργασίας της με ανοικτή ημερομηνία λήξης, θα συμβουλευτεί διεθνείς οργανώσεις Α.Μ.Ε.Α. και εξειδικευμένες υπηρεσίες, σύμφωνα με τους κανόνες 71 και 76 των κανόνων διαδικασίας των λειτουργικών επιτροπών του Οικονομικού και Κοινωνικού Συμβουλίου.\n12. Στις συνεδριάσεις της μετά την λήξη της εντολής του Ειδικού Εισηγητή, η Επιτροπή πρέπει να εξετάσει την δυνατότητα είτε της ανανέωσης της εντολής, ορίζοντας νέο Ειδικό Εισηγητή ή εξετάζοντας έναν άλλο μηχανισμό ελέγχου, και πρέπει να κάνει κατάλληλες συστάσεις στο Οικονομικό και Κοινωνικό Συμβούλιο.


Αλλαγή Άυλου Δώρου (voucher)\nΌροι & απορίες\nΑλλαγή Υλικού Δώρου\nΒήματα εξ' αποστάσεως αλλαγής\nΒήματα αλλαγής από τα γραφεία μας\nΠοια vouchers αλλάζονται και ποια όχι;\nΑλλαγή voucher μπορεί να γίνει μόνο σε vouchers 9μηνης διάρκειας ισχύος εκτός και αν στις οδηγίες ή σε άλλο έντυπο από αυτά που τα συνοδεύουν αναγράφουν ότι δεν έχουν δικαίωμα αλλαγής.\nΗ αλλαγή επιτρέπεται μόνο για 1 φορά, εφόσον αυτή ολοκληρωθεί εντός των 9 μηνών της διάρκειας ισχύος του voucher.\nΔεν αλλάζονται vouchers που έχουν ενεργοποιηθεί για ραντεβού, vouchers που έχουν παραταθεί, vouchers που έχει λήξει η κανονική διάρκεια ισχύος τους, vouchers από διαγωνισμούς, vouchers από ειδικές προσφορές, vouchers που αναγράφουν ότι δεν επιδέχονται αλλαγή και τα vouchers που δεν έχουν 9μηνη διάρκεια ισχύος.\nΗ ημερομηνία λήξης του voucher που προέρχεται από αλλαγή παραμένει ίδια με αυτή του αρχικού voucher.\nΚατόπιν της αλλαγής το παλιό voucher ακυρώνεται αυτόματα, οπότε θα πρέπει να το αχρηστέψετε.\nΠώς μαθαίνω πόσο άξιζε το αρχικό voucher;\nΓια να μπορείτε να επιλέξετε νέο voucher ή νέα vouchers σε αντικατάσταση του αρχικού, θα πρέπει να γνωρίζετε πόσο είχε πωληθεί το αρχικό voucher. Στο κυρίως μενού του site βάλτε τον κέρσορα πάνω στο κουμπί "Αξιοποίηση Voucher" και από το πτυσσόμενο μενού που εμφανίζεται επιλέξτε "Αλλαγή Εμπειρίας". Τότε εμφανίζονται τα στοιχεία του voucher και το ποσό που πληρώθηκε για την αγορά του.\nΗ αλλαγή κοστίζει;\nΗ αλλαγή δώρου είναι δωρεάν εφόσον ολοκληρωθεί εντός 30 ημερών από την ημερομηνία αγοράς. Παρά το γεγονός ότι τα καταστήματα πανελλαδικά παρέχουν τη δυνατότητα αλλαγής συνήθως για μόνο 14 ημέρες, το Baladeur.gr δίνει τη δυνατότητα αλλαγής για όσο χρονικό διάστημα ισχύει το voucher! Ωστόσο, από την 31η ημέρα και μετά, η αλλαγή χρεώνεται με penalty 15€ συμπεριλαμβανομένου ΦΠΑ. ΠΡΟΣΟΧΗ, αν χρειαστεί να αλλάξετε voucher που αγοράσατε π.χ. στις 15 Αυγούστου, η αλλαγή θα είναι δωρεάν αν ολοκληρωθεί έως το αργότερο και τις 14 Σεπτεμβρίου. Το τελικό ποσό που πληρώνετε για την αγορά ενός δώρου διαμορφώνεται από τις επιλογές σας στον τρόπο αποστολής και τις συσκευασίες δώρου που επιλέγετε. Στην αλλαγή δώρου, αν στην αρχική αγορά είχαν πληρωθεί π.χ. 10€ για το δώρο, 3€ για το courier και 2€ για μία extra συσκευασία δώρου (σύνολο = 15€), το ποσό που μπορείτε να αξιοποιήσετε είναι αυτό των 10€ και όχι των 15€. Τα κόστη συσκευασίας και αποστολής δεν αξιοποιούνται στην αλλαγή δώρου.\nΠότε δεν συμφέρει η αλλαγή voucher;\nMην προχωράτε σε αλλαγή voucher όταν αυτό βρίσκεται κοντά στη λήξη του. Μετά το πέρας των 2/3 της διάρκειας ισχύος των vouchers η ευθύνη για τη διαθεσιμότητα μίας υπηρεσίας βαρύνει τον δικαιούχο του voucher και όχι τον πάροχο των υπηρεσιών.\nΕπίσης ενδείκνυται να μην προχωράτε σε αλλαγή voucher αν το κόστος της αλλαγής είναι περίπου το ίδιο με το κόστος αγοράς του voucher που αλλάζετε.\nΜπορώ να ενώσω το κόστος 2 vouchers για να τα αλλάξω με κάτι άλλο;\nΔυστυχώς δεν μπορούν να ενωθούν τα κόστη 2 vouchers για την αγορά ενός ή περισσότερων άλλων εμπειριών. Δεν μπορεί να ισχύσει ότι ισχύει στην αλλαγή υλικών δώρων. Κάθε voucher μπορείτε να το αλλάξετε με όσα δώρα θέλετε, αλλά δεν μπορείτε να χρησιμοποιήσετε πάνω από 1 voucher για να κάνετε μια αλλαγή ενός ή περισσότερων νέων δώρων. Αυτό συμβαίνει γιατί τα νέα vouchers που δημιουργούνται από το παλιό voucher αναφέρονται σε αυτό και μεταφέρουν τις ίδιες ακριβώς ιδιότητες με αυτό (ίδια ημερομηνία λήξης μέχρι και στο δευτερόλεπτο, 1 σχετικό παραστατικό εφορίας, 1 κωδικό από τον οποίο έχουν προέλθει κλπ). Τα νέα vouchers δεν μπορούν να μεταφέρουν τις ιδιότητες 2 ή περισσότερων vouchers για λειτουργικούς και φορολογικούς λόγους, ακόμα και αν τα vouchers αυτά είχαν αγοραστεί την ίδια ημερομηνία με το ίδιο παραστατικό αγοράς.\nΒήματα on-line αλλαγής Άυλου Δώρου (voucher)\nΜάθετε το ποσό που είχε αγοραστεί το αρχικό voucher\nΜπείτε στο www.baladeur.gr και στο κυρίως μενού πατήστε "Αξιοποίηση Voucher" και μετά "Αλλαγή Δώρου Εμπειρίας". Θα σας εμφανιστούν τα στοιχεία του voucher και το ποσό που πληρώθηκε για την αγορά του. Από εδώ μαθαίνετε το ποσό που έχετε στη διάθεσή σας για την αλλαγή.\nΒάλτε στο καλάθι σας τις νέες αγορές σας\nΜπορείτε να βάλετε ένα ή περισσότερα δώρα συνολικού ποσού ίσου ή μεγαλύτερου με το ποσό που είχε αγοραστεί το αρχικό δώρο.\nΣτο 1ο βήμα, επιλέξτε οπωσδήποτε συσκευασία. Αν τα νέα σας δώρα είναι και αυτά άυλα (δηλαδή είναι vouchers), τότε στο καλάθι αγοράς, στο 1ο βήμα επιλέξτε συσκευασία "E-Gift με e-mail", ώστε να τα παραλάβετε στο e-mail σας. Αν επιλέξετε άλλες συσκευασίες, τότε θα τα παραλάβετε με courier ή από το κατάστημά μας.\nΣτο 2ο βήμα αφαιρέστε το ποσό που κόστισε το αρχικό δώρο. Πληκτρολογήστε τον 15ψήφιο κωδικό του voucher που θέλετε να αλλάξετε στο πεδίο «Εκπτωτικό Κουπόνι» και πατήστε "Ανανέωση" για να γίνει η αντίστοιχη έκπτωση. Αν έχει περάσει 1 μήνας από την αγορά του voucher που αλλάζετε, τότε θα χρεωθείτε και 15€ για το κόστος της αλλαγής.\nΣτο 3ο βήμα, ολοκληρώστε την αλλαγή σας.\nΠαραλάβετε τα νέα δώρα σας\nΤα νέα δώρα θα έρθουν με τον τρόπο που επιλέξατε κατά την παραγγελία σας. Το αρχικό voucher θα ακυρωθεί και δεν θα έχει καμία ισχύ.\nΑλλαγή Υλικού Δώρου (όχι voucher)\nΠοια υλικά δώρα αλλάζονται και ποια όχι;\nΌλα τα υλικά δώρα αλλάζονται, αρκεί να μην προέρχονται από αλλαγή, από διαγωνισμό ή από ειδικές προσφορές, να μην αναγράφουν ότι δεν επιδέχονται αλλαγή, να μην έχουν χρησιμοποιηθεί ή και φθαρεί και να μην είναι χειροποίητα δώρα ή και συσκευασίες.\nΤί περιθώριο έχω για να αλλάξω το δώρο μου;\nΟι αλλαγές επιτρέποντια μόνο εφόσον δεν έχουν περάσει 14 ημέρες από την ημερομηνία της αρχικής αγοράς.\nΠώς μαθαίνω πόσο άξιζε το αρχικό δώρο;\nΓια να μάθετε πόσο κόστιζε το αχρικό δώρο, μπορείτε να μπείτε στο www.baladeur.gr και να δείτε πόσο κοστίζει. Επίσης μπορείτε να έρθετε από τα γραφεία μας και να μάθετε την τιμή του αρχικού δώρου κάνοντας ταυτόχρονα και την αλλαγή του.\nΠότε αφαιρούνται λιγότερα χρήματα από όσα είχαν αρχικά πληρωθεί;\nΤο τελικό ποσό που πληρώνετε για την αγορά ενός δώρου διαμορφώνεται από τις επιλογές σας στον τρόπο αποστολής και τις συσκευασίες δώρου που επιλέγετε. Αν στην αρχική σας αγορά είχατε πληρώσει π.χ. 10€ για το δώρο, 3€ για το courier και 2€ για μία extra συσκευασία δώρου (σύνολο που πληρώσατε = 15€), τότε αν θέλετε να αλλάξετε το δώρο, το ποσό που μπορείτε να αξιοποιήσετε είναι αυτό των 10€ και όχι των 15€. Τα κόστη συσκευασίας και αποστολής δεν συνυπολογίζονται στην αλλαγή δώρου.\nΗ αλλαγή υλικού δώρου κοστίζει;\nΌχι. Η αλλαγή υλικού δώρου είναι δωρεάν.\nΒήματα εξ' αποστάσεως αλλαγής ΥΛΙΚΟΥ ΔΩΡΟΥ (όχι voucher)\nΕντός 14 ημερών από την αρχική αγορά ΥΛΙΚΟΥ ΔΩΡΟΥ.\nΚάντε μια νέα αγορά από το e-shop μας γράφοντας στις σημειώσεις σας ότι πρόκειται για αλλαγή δώρου και στείλτε μας το αρχικό δώρο άθικτο με courier στη διεύθυνσή μας, συνοδευόμενο από την κάρτα αλλαγής ή το παραστατικό αγοράς του δώρου.\nΜόλις λάβουμε το δώρο σας\nΌταν λάβουμε το δώρο σας και εφόσον δεν έχει φθορές, θα αποστείλουμε στο e-mail σας το τελικό ποσό που πρέπει να πληρώσετε (αν υπάρχει ποσό προς πληρωμή) για την αλλαγή σας.\nΜόλις λάβουμε την εξόφληση\nΌταν ολοκληρωθεί η εξόφληση θα σας αποστείλουμε το νέο σας δώρο.\nΒήματα αλλαγής ΥΛΙΚΟΥ ΔΩΡΟΥ (όχι voucher) από τα γραφεία μας\nΕντός 14 ημερών από την αρχική αγορά.\nΕπισκεφτείτε τα γραφεία μας προσκομίζοντας άθικτο το αρχικό δώρο για να το αλλάξετε ολοκληρώνοντας μια νέα αγορά από το e-shop μας. Θα πρέπει να έχετε μαζί σας την κάρτα αλλαγής ή το παραστατικό αγοράς του αρχικού δώρου.


Τσίπρας: Στόχος μας μόνο οι θετικές μεταρρυθμίσεις | Economy Watch\nHome Πολιτική Τσίπρας: Στόχος μας μόνο οι θετικές μεταρρυθμίσεις\nΤσίπρας: Στόχος μας μόνο οι θετικές μεταρρυθμίσεις\n«Είμαστε η μεγάλη ελπίδα για αλλαγή» δήλωσε ο κ. Αλέξης Τσίπρας σε συνέντευξή του στη βρετανική εφημερίδα The Guardian και συμπλήρωσε: «Δεν θέλουμε μόνο να σταματήσουμε την καταστροφή, το λάθος φάρμακο. Θέλουμε επίσης να αλλάξουμε την Ελλάδα, όλες οι θετικές διαρθρωτικές μεταρρυθμίσεις μπορούν να γίνουν από εμάς».\nΣχολιάζοντας το εκλογικό αποτέλεσμα, ο επικεφαλής του Σύριζα δήλωσε: «Μπορεί να χάσαμε οριακά τη μάχη, αλλά δεν χάσαμε τον πόλεμο». «Αυτή η κυβέρνηση δεν έχει μακρά γραμμή ζωής» δήλωσε παραθέτοντας σειρά μέτρων που υιοθέτησαν οι «δογματικοί νέο-φιλελεύθεροι» και τα οποία απέτυχαν παταγωδώς.\n«Το πολιτικό περιβάλλον ήταν ένας από τους βασικούς λόγους της κρίσης όπως και ο δημόσιος τομέας που δημιουργήθηκε για να αποφέρει περισσότερες ψήφους… Το πρόβλημα με το δημόσιο τομέα δεν είναι αυτό της ποσότητας, αλλά της ποιότητας. Από πλευράς μεγέθους βρισκόμαστε στον ευρωπαϊκό μέσο όρο.»\nΚατά τον κ. Τσίπρα «η Ελλάδα είναι μοναδική. Το χρέος, ακόμη και μετά την αναδιάρθρωση, συνέχισε να αυξάνεται» κι αυτό γιατί τα μέτρα είναι αυτό-ηττούμενα. «Το κούρεμα είναι αναπόφευκτο και θα γίνει μετά τις γερμανικές εκλογές», καταλήγει.


ΠΑΡΑΤΑΣΕΙΣ ΠΡΟΓΡΑΜΜΑΤΩΝ, ΠΡΟΓΡΑΜΜΑΤΑ ΠΟΥ ΣΥΝΕΧΙΖΟΝΤΑΙ ΟΙ ΥΠΟΒΟΛΕΣ & ΠΡΟΓΡΑΜΜΑΤΑ ΠΟΥ ΑΝΑΜΕΝΟΝΤΑΙ - UslugaGR Strategy means Success\nUslugaGR Strategy means Success > Προγράμματα > ΠΑΡΑΤΑΣΕΙΣ ΠΡΟΓΡΑΜΜΑΤΩΝ, ΠΡΟΓΡΑΜΜΑΤΑ ΠΟΥ ΣΥΝΕΧΙΖΟΝΤΑΙ ΟΙ ΥΠΟΒΟΛΕΣ & ΠΡΟΓΡΑΜΜΑΤΑ ΠΟΥ ΑΝΑΜΕΝΟΝΤΑΙ\nΠρογράμματα Χρήσιμα Άρθρα\nΠΑΡΑΤΑΣΕΙΣ ΠΡΟΓΡΑΜΜΑΤΩΝ, ΠΡΟΓΡΑΜΜΑΤΑ ΠΟΥ ΣΥΝΕΧΙΖΟΝΤΑΙ ΟΙ ΥΠΟΒΟΛΕΣ & ΠΡΟΓΡΑΜΜΑΤΑ ΠΟΥ ΑΝΑΜΕΝΟΝΤΑΙ\nΜάιος 11, 2021 uslugagr uslugagr\n1. Για το πρόγραμμα “Επιδότηση Τόκων Υφιστάμενων Δανείων Μικρών και Μεσαίων Επιχειρήσεων πληττόμενων από τα μέτρα για την αντιμετώπιση της πανδημίας (Β κύκλος)”, δόθηκε παράταση ενός μηνός και ως εκ τούτου η νέα καταληκτική ημερομηνία είναι η 09.06.2021.\n2. Στήριξη Νεοφυών Επιχειρήσεων Εθνικού Μητρώου «Elevate Greece» για την αντιμετώπιση της πανδημίας COVID-19 με την μορφή παροχής μη επιστρεπτέας επιχορήγησης (κεφάλαιο κίνησης) για ποσά μεταξύ 5.000€ – 100.000€. Λήξη υποβολών: 30.09.2021.\n3. Επανεκκίνηση της Εστίασης, πρόγραμμα το οποίο αναμένεται τις επόμενες ημέρες και από ότι διαφαίνεται θα προκηρυχθεί με καλύτερους από τους αναμενόμενους όρους.\n4. Προκήρυξη του Β’ κύκλου της δράσης “e-Λιανικό” για την κατασκευή ολοκληρωμένου ηλεκτρονικού καταστήματος συν ηλεκτρονικό εξοπλισμό, για επιχειρήσεις του λιανικού εμπορίου.\n5. Αναμένονται 2-3 κλαδικά προγράμματα ενίσχυσης πληγέντων επιχειρήσεων λόγω COVID-19 για γυμναστήρια, παιδότοπους, τουριστικές επιχειρήσεις.\n6. Αναμένεται επίσης πρόγραμμα Επιδότησης Παγίων Δαπανών, μάλλον στα πρότυπα των ΠΕΠ COVID-19, για την κάλυψη μέρους δαπανών όπως, παροχές σε εργαζόμενους, ασφαλιστικές εισφορές αυτοαπασχολούμενων, ενέργεια, ύδρευση, τηλεπικοινωνίες, ενοίκια, λοιπά λειτουργικά έξοδα, χρεωστικούς τόκους και συναφή έξοδα.\n7. Τέλος, συνεχίζεται το πρόγραμμα για χαμηλότοκα δάνεια σε μικρομεσαίες επιχειρήσεις με την εγγύηση του νέου Ταμείου Εγγυοδοσίας Επενδύσεων.\nΓια οποιαδήποτε απορία έχετε ή επιπλέον πληροφορία χρειαστείτε, παρακαλώ επικοινωνήστε μαζί μας.\n* Ροδόπολη Σερρών\n* Εθνικής Αντιστάσεως 150 Ν. Αρτάκη\nWeb5 Copyright © 2022 All Rights Reserved.


Πάρα: Παρουσίαση βιβλίων του Γιώργου Θεοχάρη - Pelop.gr\nΟι εκδόσεις Κουκκίδα, οι εκδόσεις Μελάνι και το Πολύεδρο\n«Ότι εγκρατής η επικράτεια, ολιγόλεκτα και χαι-κου»\nΤετάρτη 18 Δεκεμβρίου, στις 20.00\nΛουκάς Δ. Παπαδάκης, ποιητής, ιστορικός, ερευνητής\nΠλησμονή οστών, γιατί Ποίηση σημαίνει απάρνηση και μαζί μεταστοιχείωση του υλικού που παύει να υπάρχει ενώ ταυτοχρόνως εξακολουθεί να υφίσταται, ως οστό, ως σκελετός, ως μνήμη, ως όντως Λόγος. Πλησμονή οστών, γιατί καθώς ποίημα το ποίημα αρμολογείται ο σκελετός της συλλογής από οστά συναισθημάτων, εμπειριών, σκέψεων, πικρής, τραυματικής μνήμης, δονούμενου ερωτικού συγκλονισμού, αγάπης τρυφερής, όλο και κάποιο περισσεύει. Όλο και κάποιο, λες από του Αδάμ της Γραφής το πλευρό, μετασχηματίζεται σε νέο ποίημα, θεμελιώνει μια καινούργια Πλησμονή οστών. Πλησμονή οστών, γιατί ακόμη κι ένα άδειο κρανίο, στο οστεοφυλάκιο, μια ισχυρή, νομίζω, είναι εικόνα συμπυκνωμένης πραγματικότητας\nΌτι εγκρατής η επικράτεια, ολιγόλεκτα και χαι-κου\nΟλιγόστιχες ασκήσεις μετρικής και ρυθμού με αφορμή την ομορφιά των όντων, των κοριτσιών (που είναι τα δροσερά επίθετα της ζωής μας), με αφορμή την ομορφιά της χλωρίδας και της πανίδας του τόπου (που μου δίνει ασταμάτητα αφορμές έκφρασης). Η φυσική επικράτεια που μας περιβάλλει έχει εγκράτεια, σύνεση, διακονεί το ταπεινό, μαζί με το υπέρλαμπρο. Έτσι και τούτη η άσκησή μου δεν είναι άλλο από απόπειρα εγκράτειας λόγου στην επικράτεια της πολυλογίας. Τέλος, μια άλλη πτυχή της άσκησης είναι, το άλγος πόνου του πάσχοντος σώματος και η θνητότητα, αιτίες που μας προτρέπουν σε εγκράτεια ύπαρξης.\nΟ Γιώργος Χ. Θεοχάρης γεννήθηκε το 1951 στη Δεσφίνα Φωκίδας. Από το 1965 διαμένει στην Αντίκυρα Βοιωτίας. Συνταξιοδοτήθηκε από τη βιομηχανία παραγωγής αλουμινίου, στα Άσπρα Σπίτια Βοιωτίας, όπου εργάστηκε ως τεχνικός μηχανολογικής συντήρησης. Είναι ποιητής. Ποιήματά του έχουν μεταφραστεί στα αγγλικά, γαλλικά, γερμανικά, ισπανικά και αλβανικά. Δημοσιεύει επίσης δοκιμιακά σημειώματα και κείμενα λογοτεχνικής κριτικής. Είναι μέλος της Εταιρείας Συγγραφέων. Διευθύνει το λογοτεχνικό περιοδικό "Εμβόλιμον" που εκδίδεται στα Άσπρα Σπίτια Βοιωτίας. Συμμετείχε, επίσης, στη σύνταξη της έντυπης εφημερίδας "Book Press". Έχει εκδώσει τα βιβλία ποίησης: "Πτωχόν μετάλλευμα" (έκδοση του περιοδικού "Εμβόλιμον", 1990), "Αμειψισπορά" (Δημόσια Κεντρική Βιβλιοθήκη Λεβαδείας, 1996), "Ενθύμιον" (Καστανιώτης, 2004), "Πιστοποιητικά θνητότητας" (Σύγχρονη Έκφραση, 2014), "Πλησμονή οστών" (Μελάνι, 2018) και έχει επιμεληθεί τον συλλογικό τόμο ιστορικών μαρτυριών "Δίστομο, 10 Ιουνίου 1944: Το Oλοκαύτωμα" (Σύγχρονη Έκφραση, 2010), που τιμήθηκε με το Κρατικό Βραβείο Χρονικού-Μαρτυρίας.


DACOTIERIS BET: Στα πονηρά Cagliari and Almeria\nΣτα πονηρά Cagliari and Almeria\nΚαλημέρα και από τη στήλη των πονηρών. Πάλεψαν οι δυο από τις τρεις επιλογές μας αλλά φευ!\nΟι εξαιρετικές αποδόσεις, είναι της Novibet.\nUdinese - Cagliari: Σε άλλη φάση η δυο ομάδες φέτος. Η Cagliari δείχνει έτοιμη να γίνει η ομάδα έκπληξη και μπορεί να πάρει αποτέλεσμα μέσα στο Ουντινε. Διπλό του 4.10 με την απόδοση της διπλής ευκαιρίας στο 1.90.\nSeville - Almeria: Ξέμεινε από παίκτες η Seville και περιμένει πολλά πράγματα από δυο-τρεις οι οποίοι παίζουν ανελλιπώς. Η Almeria επιθετικά είναι σε καλό δρόμο αλλά αμυντικά μπάζει. Γενικά οι δυο ομάδες είναι ισορροπημένες και το σετακι 1.45-4.20-6.80 δεν ανταποκρίνεται στην αλήθεια. Παίρνουμε το διπλό του 6.80 και το Χ2 που πληρώνει 2.80\nNeustad - Rapid Vienna: Εχθές σε άλλο παιχνίδι σημειώθηκαν τα γκολ. Σήμερα κυνηγούμε τα γκολ σε αυτό το παιχνίδι. +7 goal και απόδοση 11.75.\nΑναρτήθηκε από Dacotieris στις 12:30


“Βρέθηκε μυστικό τούνελ στο Βερολίνο: Από εκεί διέφυγε ο Χίτλερ και έζησε μέχρι τα γεράματα σύμφωνα με το FBI” | αἰέν ἀριστεύειν\n← “Η NASA ανακοινώνει πως οι αστρικές πύλες είναι πραγματικές”\nΤίποτα δεν πάει χαμένο! →\nΝέες ανακαλύψεις στο Βερολίνο υποστηρίζουν τη θεωρία ότι ο Χίτλερ διέφυγε τελικώς στο τέλος του Β “Παγκοσμίου Πολέμου. Σύμφωνα με την επίσημη ιστορία ο ηγέτης των Ναζί και η σύζυγός του Εύα Μπράουν αυτοκτόνησαν στο καταφύγιο του Χίτλερ για να αποφύγει τη σύλληψη από της σοβιετικές δυνάμεις που είχαν καταλάβει την πρωτεύουσα της Γερμανίας.\nΣε ένα άλλο αποχαρακτηρισμένο έγγραφο του FBI, ο J. Edgar Hoover (ο πρώτος διευθυντής του FBI), φέρεται να δηλώνει ότι «οι υπάλληλοι του αμερικανικού στρατού στη Γερμανία δεν έχουν εντοπίσει το σώμα του Χίτλερ ?? , ούτε υπάρχει κάποια αξιόπιστη πηγή που μπορεί να πει σίγουρα ότι ο Χίτλερ είναι νεκρός εκεί.»